open-index/open-wikipedia-markdown huggingface dataset:
潛在類別模型

（）係混合物模型一種（亦可以算係結構方程模型一種），能夠做到：

屬於一種探索性質嘅統計方法。

LCA 呢個基本諗頭同聚類分析（cluster analysis）好似。LCA 同聚類分析嘅分別係，LCA **唔係**建基於對相似度嘅考慮，而且 output 係出「呢個呢個個案，屬呢組（每組係個潛在類別；latent class）嘅機率係咁多咁多」－唔似得聚類分析噉，會同每個個案有個明確嘅「佢屬邊個聚類」宣稱；而且同多數聚類分析做法唔同嘅係，LCA 係建基於模型嘅，會建立統計模型，再衡量個模型有幾能夠解釋手上啲數據。

篇文以下嘅內容，假設讀者已經識嗮基本嘅概率論同統計學。

## 基礎

### 基本諗頭

用日常用語講，LCA 做嘅係

一場 LCA 會做到以下嘅嘢：
*Input：攞一拃個案，每個個案都係拃睇得到嘅變數上有值；
*Output：將拃個案分做若干個子群體，當中「屬邊個子群體」係個數值睇唔到嘅離散變數，每個子群體內部差異細。

### 數學基礎

數學性啲噉諗，LCA 個諗頭可以噉形容：想像家陣 
*有 n 個個案，每個個案有 M 咁多個特性 u_1, u_2, ... u_M（指標），當中啲指標係離散變數；如果啲指標係連續變數，噉場分析就係潛在輪廓模型（latent profile model）；
*啲個案背後有個離散變數 c 表示佢「屬於邊個子群體」（**潛在類別**；c_i =  第 i 個個案嘅 c 值），c 係睇唔到嘅（潛在變數）並且有 K 咁多個可能值，
*LCA 個模型最基本有兩個重要參數－
**每個潛在子群體嘅大細（用 \pi_k 表示），由「隨機揀個個案，個個案屬嗰個群體嘅機率」反映，即係是但攞個個案嚟睇，\text{P}(c = k) 嘅數值；
**子群體之間互斥，即係一個個案冇得同時屬多過一個子群體，\sum \pi_k = 1（啲 \pi_k 冚唪唥加埋嗮數值會係 1）。
*假設咗局部獨立（local independence；嗰啲指標之間係條件獨立嘅）。
噉想像以下嘅聯合概率分佈：
:\text{P}(u_{1i}, u_{2i}, ... u_{Mi}) = \sum_{k=1}^K [\pi_k (\prod_{m=1}^{M} \text{P}(u_{mi}|c_i = k))]
而 \tau_{mk} 用嚟表示模型參數，指 c 同啲 u 之間嘅關係。攞住數據，\tau_{mk} 等嘅參數值可以用最大似然估計等嘅方法估計。

**類別列舉**（class enumeration）係指「決定類別數量 K 要係幾多」嘅過程。最基本上，研究者可以試吓幾個 K 值唔同嘅模型，睇吓每個模型啲適合度係點，再揀適合度數值最理想嗰個模型；又或者由 K = 1 開始行，一路慢慢噉將 K 數值上升，睇吓啲適合度數值會點變化。

## 模型評估
LCA 建立嘅模型嘅適合度可以用以下呢啲指標衡量：
*貝葉斯資訊量準則（BIC）
*赤池資訊量準則（AIC）
*可詮釋度（interpretability）
... 呀噉。

## 軟件
以下呢啲軟件喺 2020 年代都成日畀人攞嚟做 LCA ：
*R 程式語言
*Stata
*統計分析系統
... 呀噉。

## 睇埋
*結構方程模型
*聚類分析
*探索數據分析
*混合物模型

## 註釋

## 文獻

*Clogg, C. C. (1995). Latent Class Models. In G. Arminger, C. C. Clogg, & M. E. Sobel (Eds.), *Handbook of statistical modeling for the social and behavioral sciences*. New York: Plenum，一篇早期嘅 LCA 入門文。
*Finch, W. H., & Bronk, K. C. (2011). Conducting confirmatory latent class analysis using M plus. *Structural Equation Modeling*, 18(1), 132-151，呢篇文最後一節有講到「做 LCA 樣本要有幾大」嘅問題。
*Lanza, S. T., Flaherty, B. P., & Collins, L. M. (2003). Latent class and latent transition analysis. *Handbook of Psychology*, 663-685.

## 攷

## 拎
*Latent class analysis | Mplus data analysis examples.
若然聽日

**若然聽日**，日名**もしも明日が…。**，日文歌一首，女子組合童一曲，倉澤淳美、高橋真美主唱。視為民謠一類，又或童謠一類，幼稚園都唱。一九八三年，即昭和五十八年，十二月廿一號發行。組合第二張唱片，唱到日本人盡皆知，上過日本流行榜第一，賣咗九十七萬張。夠紅之故，下年八月十一號，以同名加音頭篇出唱片，兼附圖教埋人跳歌支舞。

出自萩本欽一長年電視節目舞臺戲，欽生去到幾盡。組合成員，本來就參演而出道，自然做戲中演員，萩本家啲女。故此和唱皆戲中演員，萩本家父母兄弟，有藤本正則，有真屋順子，有小堺一機，有關根勤。前一年成員高部知子，因喵喵醜聞後前男友自殺而退演退組，或因件事推高流行程度。

支曲荒木豐久作詞，三木剛作曲，佐藤準編曲。

日本有好多歌手翻唱。廣東話版本有開心少女組唱明天，孫明光唱戀愛偶像，陳奕唱如果明天。

支曲輕快，然而歌詞帶點鬱。以愛戀睇天氣做開始，睇若然聽日天氣如何，就祈求戀人會點。

## 攷
無障礙輔助科技

**無障礙輔助科技**（），又叫**輔助科技**或者**輔助技術**，係泛指一啲幫助傷殘人士喺日常生活上幫佢哋可以用或者做到一啲嘢嘅架生、服務就者方法。

雖然個名有 ｢科技｣ 呢個字，但係佢包括 ｢低科技｣，所以就算係膠墊或者箍橡筋，如果目的係幫助傷殘人士做或者用一啲嘢，呢啲架生或者方法都可以算係輔助科技。

至於高科技嘅無障礙輔助科技，可以包括各種嘅電動架生（例如電動輪椅）、電子架生（例如助聽器）、特殊軟件（例如螢幕閱讀器）等等。有啲市面上現成嘅產品都可以係無障礙輔助科技，例如 Amazon Alexa 可以幫手做嘢唔使撳掣。

## 例子
字幕都可以算係無障礙輔助科技。字幕可以幫助聾啞人士欣賞影視作品，有啲選單（例如 DVD 入便嗰啲）仲會標明「呢套字幕係專為聾啞人士而設嘅」等嘅資訊。

## 睇埋
*人機互動

## 引述

## 註
單一個案設計

**單一個案設計**（）係指齋靠用一位受試者做嘅實驗設計。

例子可以睇 N-of-1 試驗。

## 睇埋
*實驗設計
伊莉莎白伊頓羅森塔爾

**伊莉莎白伊頓羅森塔爾**（Elizabeth Eaton Rosenthal），又叫做伊莉莎白甜心（Elizabeth Sweetheart），係一位雅藝術家、織物設計師。佢喺1941年喺加拿大嘅諾華斯高沙出世。佢因為好熱愛綠色，所以俾人稱為「布魯克林嘅綠夫人」（Green Lady of Brooklyn），佢成日都會著綠色嘅衫，同埋用綠色嚟裝飾佢嘅屋企。

## 早年
伊莉莎白出生喺加拿大諾華斯高沙嘅一個細煤礦鎮。佢嘅祖父母喺附近嘅一間木屋養大佢。佢嘅祖母教伊莉莎白畫畫同埋做衫。

佢讀過，佢喺大學裏面跟出名嘅加拿大畫家學美術。

## 生涯
由於喺加拿大揾唔到適合嘅工做，伊莉莎白喺1964年搭順風車去到紐約。佢到咗紐約失業局嘅時候，只係帶咗一個枕頭同埋素描簿，之後佢即刻就參加咗一次工作面試。佢得到一份喺藝術部門嘅工作。

1987年，伊莉莎白成立咗自己嘅設計公司叫SweetPea Design Studio，佢經營咗15年。之後，佢又經營咗一個小型藝術生意，專門擴大同銷售佢精心收藏嘅古舊設計織物。

佢係一位雅藝術家。除咗幫頂級服裝設計師、、、同創作手繪版畫之外，佢都會製作好細嘅水彩畫。

## 風格
伊莉莎白俾人稱為「布魯克林嘅綠夫人」，佢成日都著綠色嘅衫，用各種綠色裝飾佢嘅屋企。大概喺2000年開始，佢由頭到腳都著成好鮮艷嘅青檸綠。佢成日都會著吊帶褲，有大概30件，全部都係染成綠色。

## 個人生活
伊莉莎白喺1966年或1967年同藝術家Robert Rosenthal結婚。佢哋有一個仔叫Sam Eaton，係一位。

## 參考
離鄉別井的故事

《**離鄉別井的故事**》（**Far Away from Home**）係一套由好好制作製作嘅訪談節目，由簡淑兒主持，由2022年10月10號到10月28號逢禮拜一到五21:00－21:30喺香港奇妙電視嘅HOY TV首播。節目主持去到英國訪問由香港過去嘅移民，講下佢哋嘅生活情況。

## 每集一覽

## 註

## 出面網頁
*香港開電視 - 離鄉別井的故事
*好好制作YouTube頻道：離鄉別井的故事
螢幕閱讀器

**螢幕閱讀器**（），又叫**讀屏軟件**，係一種專為盲人設計嘅軟件，屬於無障礙輔助科技，目的係幫用家喺睇唔到螢幕上面嘅嘢嘅情形之下，都可以知道螢幕上面寫咗乜嘢字。喺電腦，螢幕閱讀器嘅輸入通常係鍵盤，喺手機就通常係喺手機螢幕上面做嘅手勢；輸出就通常係配合少量聲效嘅合成語音，但係亦都可以駁點字顯示器顯示凸字。用家主要亦都係盲人。

雖然呢種嘢個名叫做螢幕閱讀器，但係其實只係以前用喺文字用家介面嘅先會真係閱讀個螢幕；而今市面上嘅螢幕閱讀器，其實係透過視窗系統嘅無障礙應用程式介面直接攞擺咗喺視窗上面嘅字其他嘅資料，另外，網頁瀏覽器會特別畀多啲資料畀螢幕閱讀器。

螢幕閱讀器嘅運作影響咗乜嘢叫做好嘅網頁，好多數碼領域嘅無障礙指引都同螢幕閱讀器嘅運作有關。

根據2019年 WebAIM 機構做嘅調查，最多人用嘅螢幕閱讀器係 NVDA，順序跟住係 JAWS、VoiceOver 同 Narrator。

## 註

## 攷
侏儒

**侏儒**（）係指一隻動物同同類比起嚟異常咁矮。

喺人類當中，如果一個人身高矮過 147 cm（4 ft 10 in），就算係侏儒。
創世紀洪水故仔

**創世紀洪水故仔**（）係指舊約聖經《創世記》章節 6 至 9 提到嘅一個故仔，講到上帝決定用一場大洪水消滅充滿罪惡嘅世人，再靠住挪亞方舟入面保存咗嘅生命嚟重新創造世界。

## 睇埋
*挪亞方舟
*洪水傳說
添姆菲奧芬

**添姆菲奧芬**（，），全名**添姆菲大衛奧芬**（Timothy David Olyphant），係美國一位演員，佢第一次演出係喺1995年喺劇院表演《The Monogamist》，贏咗，之後佢喺1996年表演嘅《》。佢之後就開始拍電影。喺佢生涯嘅早幾年，通常都係做一啲唔討好嘅配角，其中最出名係《》（1997年）、《》（1999年）、《》（2003年）、《極速60秒》（2000年）同《》（2004年）。佢喺HBO西部電視劇《》（2004年-2006年）裏面扮演執法官，令到好多觀眾都留意到佢，佢後來又喺《無法無天電影版》（2019年）扮演同一個角色。

## 電影
* 1996年：《》飾演 Brett Artounian
* 1997年：《》飾演 行山人
* 1997年：《Ellen Foster》飾演 Roy Hobbs
* 1997年：《》飾演 Mickey Altieri
* 1998年：《1999》飾演 Hooks
* 1998年：《》飾演 Lieutenant Terrence Lukas
* 1999年：《》飾演 Luke
* 1999年：《》飾演 Todd Gaines
* 1999年：《》飾演 Brat
* 2000年：《》飾演 Dennis
* 2000年：《極速60秒》飾演 Detective Drycoff
* 2001年：《》飾演 Michael
* 2001年：《》飾演 Roy Mason
* 2001年：《》飾演 Rob Malcolm
* 2001年：《Doppelganger》飾演 Brian（短片）
* 2002年：《》飾演 Sonny Mann
* 2003年：《》飾演 Randy
* 2003年：《漏網之靈》飾演 Pete Moore
* 2003年：《》飾演 Hollywood Jack
* 2004年：《》飾演 Kelly
* 2006年：《》飾演 Fritz Messing
* 2007年：《虎膽龍威4.0》飾演 Thomas Gabriel
* 2007年：《殺手 47》飾演 殺手 47
* 2008年：《》飾演 Lt. Col. Boot Miller
* 2008年：《》飾演 Chip Johnson
* 2009年：《驚殺桃源》飾演 Nick
* 2009年：《》飾演 Dick
* 2010年：《瘋殺禁區》飾演 Sheriff David Dutten
* 2010年：《》飾演 Dellwood Butterworth
* 2011年：《馬拉高》飾演 The Spirit of the West（配音）
* 2011年：《關鍵第4號》飾演 Henri
* 2013年：《》飾演 Max阿爸
* 2014年：《愛聚頭七天》飾演 Horry Callen
* 2016年：《》飾演 Henry
* 2016年：《斯諾登風暴》飾演 CIA探員Geneva
* 2018年：《》飾演 Steven Lang
* 2019年：《》飾演 Willard Stenk（配音）
* 2019年：《無法無天電影版》飾演 Seth Bullock
* 2019年：《從前，有個荷里活》飾演 
* 2021年：《》飾演 Travis Delp
* 2021年：《》飾演 Elliott Schmidt
* 2022年：《》飾演 Tarim Milfax
* 2025年：《》飾演 Vincent
* TBA：《》飾演
* TBA：《》飾演 James Stacy

## 出面網頁
迪歌達布魯李察斯

**迪歌達布魯李察斯**（Dakota Blue Richards，）係一位英國女演員。佢第一次演出係13歲嘅時候，喺《魔幻羅盤》裏面扮演主角。

## 電影
* 2007年：《魔幻羅盤》飾演 
* 2008年：《》飾演 Maria Merryweather	
* 2009年：《Five Miles Out》飾演 Cassey（短片）
* 2014年：《The Fold》飾演 Eloise Ashton
* 2014年：《》飾演 Sarah
* 2014年：《Girl Power》飾演 Cassey（短片）
* 2016年：《ChickLit》飾演 Zoe

## 電視節目
* 2008年：《》飾演 April Johnson（電視電影）
* 2011年–2012年：《》飾演 （18集）
* 2013年：《》飾演 Eve（5集）
* 2016年–2018：《》飾演 WPC Shirley Trewlove（13集）
* 2019年：《》飾演 Margaret Osborne（6集）

## 參考
美國平面設計學會

**美國平面設計學會**（，簡稱 **AIGA**）係喺美國代表平面設計嘅兩大專業組織之一。1914年成立，總部喺紐約市。喺美國各地，計埋海外分會，總共有70個分會。

除咗分會之外，AIGA 設立咗三個跨分會嘅羣組，分別係教育工作者羣組（DEC）、多元平等及包容專案小組（DEI Task Force）同服務西班牙文社羣嘅 。教育工作者羣組旗下有一本叫  嘅學術期刊，由密芝根大學幫手出版。

AIGA 好早已經將專業設計嘅市場價值定位喺 ｢有冇用｣ 而唔係 ｢靚唔靚｣。例如，佢喺2011年開始改變咗佢嘅設計比賽評選準則，廢咗兩個評 ｢靚唔靚｣ 嘅比賽，用一個評 ｢有冇用｣ 嘅比賽取代。

雖然 AIGA 喺美國係全國性嘅平面設計專業組織，但係佢唔係 ICO-D 嘅成員。

## 刊物
* （辯論）學術期刊，每半年出版一次
* （設計觀點）研究報告，不定期出版
* （設計業專業操守），2001年初版，2009年再版

AIGA 曾經出版一本叫 （美國平面美術學會期刊）嘅期刊，1965年創刊，1976年左右停刊。

## 貢獻
美國交通部喺1981年推出嘅用來擺喺指示牌度用嘅標準圖標，係 AIGA 嘅設計。

## 參考資料

## 註

## 拎
* 
*  網上版

類:紐約市
薛位山

**薛位山**（），係臺灣音樂製作人。佢係伴奏王創始人。

## 參考資料

## 出面網頁
*
迦密柏雨中學

**迦密柏雨中學**係香港大埔區一間中學，喺1979年成立。

## 出面網頁
* 

類:大埔區中學
折毛造假事件

**折毛造假事件**係中文維基百科一單醜聞，有位叫「折毛」嘅中國大陸女維基友冒稱自己係俄羅斯史嘅專家，喺2012年2022年期間喺中文維基百科建立超過200篇俄羅斯史嘅文（有啲文更被評選做「好文」同「正文」），最後被揭發滲雜大量虛假內容，而有啲虛假內容更畀其他人翻譯到第啲語言版本嘅維基百科，係維基百科史上其中一單最大規模嘅造假事件。
陳依婷

**陳依婷**（；），係臺灣音樂製作人。佢喺國立臺南藝術大學應用音樂系畢業。

## 參考資料
茱莉賓士

**茱莉賓士**（Julie Benz，1971年/1972年出世）係一位美國女演員。佢最出名喺《魔法奇兵》同《暗黑天使》（1997年–2004年）扮演，重有喺《嗜血判官》（2006年–2010年）扮演。

## 電影
* 1990年：《》飾演 Betty
* 1996年：《》飾演 Julie Falcon
* 1997年：《》飾演 接待員
* 1997年：《》飾演 Co-ed
* 1999年：《》飾演 Angie
* 1999年：《》飾演 Marcie Fox
* 2000年：《》飾演 Danielle
* 2000年：《》飾演 Barbara（直接出碟）
* 2001年：《》飾演 Jesse Caldwell
* 2003年：《》飾演 Ursula Stanhope（直接出碟）
* 2003年：《The Midget Stays in the Picture》飾演 A級女演員（短片）
* 2004年：《》飾演 Annie Garrett
* 2005年：《》飾演 Lynn（直接出碟）
* 2006年：《》飾演 Katherine
* 2008年：《》飾演 Angela Donatelli
* 2008年：《》飾演 Sarah Miller
* 2008年：《恐懼鬥室5之人面獸心》飾演 Brit Steddison
* 2009年：《》飾演 Eunice Bloom
* 2009年：《Kidnapping Caitlynn》飾演 Caitlynn（短片）
* 2010年：《》飾演 Anna
* 2011年：《》飾演 Frankie
* 2011年：《Ricochet》飾演 Elise Laird
* 2014年：《》飾演 Kristen
* 2015年：《》飾演 老婆
* 2015年：《》飾演 Carline
* 2016年：《》飾演 Jackie
* 2019年：《》飾演 Pamela Dupree
* 2020年：《》飾演 Cassie Lowe
* 2021年：《Secrets of a Gold Digger Killer》飾演 Celeste Beard（電視電影）

## 電視節目
* 1991年–1992年：《》飾演 Babs Nielson（主要角色）
* 1994年：《》飾演 Sascha（單集："Field of Screams"）
* 1995年：《》飾演 性感女人（電視電影）
* 1995年：《》飾演 Linda Cantrell（單集："Earl Makes the Grade"）
* 1995年：《High Tide》飾演 Joanna Craig（單集："Sea No Evil"）
* 1995年：《》飾演 Tawny（單集："The Wall"）
* 1996年：《豆釘的天空》飾演 Bianca（單集："City Slackers"）
* 1996年：《》飾演 Julie Miller（單集："Murder on Thin Ice"）
* 1996年：《Hearts Adrift》飾演 Christy（電視電影）
* 1996年：《》飾演 Cranberries girl（單集："Love Train"）
* 1996年：《》飾演 Jenny Michener（單集："The Electric Twister Acid Test"）
* 1997年：《》飾演 Roxanne（單集："BeGirled"）
* 1997年：《》飾演 Vanessa（單集："The Beat Goes On"）
* 1997年–2000年：《魔法奇兵》飾演 （配角）
* 1998年：《》飾演 Joplin Russell（配角）
* 1998年：《Conrad Bloom》飾演 Julie（單集："The Rebound Guy"）
* 1999年：《》飾演 Julie Patterson（單集："Train Wreck"）
* 1999年：《》飾演 Breeze O'Rourke（主要角色）
* 1999年–2000年：《天煞孤星》飾演 Kathleen Topolsky（配角，第1季）
* 2000年：《》飾演 Alison Kingsley（電視電影）
* 2000年–2004年：《暗黑天使》飾演 （配角，第1–3季；客串，第4–5季）
* 2002年：《》飾演 Amanda（單集："Decatur Guy"）
* 2002年：《》飾演 Miranda Blanchard（單集："The Witness"）
* 2002年：《》飾演 Elaine（單集："Spies vs. Spy"）
* 2002年：《天劫》飾演 Kate Keyes（迷你劇）
* 2004年：《》飾演 Annie Garrett（電視電影）
* 2004年：《》飾演 Denise Johnson（單集："A Weak Link"）
* 2004年：《》飾演 賣香煙女人（單集："Idol Chatter"）
* 2005年：《》飾演 Laura（電視電影）
* 2005年：《》飾演 Vicky（電視電影）
* 2006年：《Circle of Friends》飾演 Maggie（電視電影）
* 2006年：《》飾演 Heidi Wolff（單集："Time of Your Death"）
* 2006年：《》飾演 Hayley Gordon（單集："Deviant"）
* 2006年：《狙魔人》飾演 Layla Rourke（單集："Faith"）
* 2006年–2010年：《嗜血判官》飾演 （主要角色，第1–4季；客串，第5季）
* 2007年：《》飾演 Dawn Sterling（單集："Church"）
* 2009年：《》飾演 Michelle Estey（電視電影）
* 2009年：《》飾演 Johnny Prentiss（電視電影）
* 2010年：《靚太唔易做》飾演 Robin Gallagher（配角，第6季）
* 2010年–2011年：《》飾演 Stephanie Powell（主要角色）
* 2011年：《》飾演 Elyse（單集："An Apple a Day"）
* 2011年–2012年：《》飾演 Christina Holt（配角，第1季）
* 2013年：《Sole Custody》飾演 Zoe（電視電影）
* 2013年：《》飾演 Stevie Parker（電視電影）
* 2013年–2015年：《地球異世界》飾演 Amanda Rosewater（主要角色）
* 2015年：《Charming Christmas》飾演 Meredith Rossman（電視電影）
* 2015年–2017年：《》飾演 Abby Dunn（配角，第6–7季）
* 2017年：《Christmas Homecoming》飾演 Amanda（電視電影）
* 2017年：《》飾演 Holly Butler（主要角色）
* 2019年：《Dark/Web》飾演 Rideshare（單集："Rideshare"）
* 2019年：《》飾演 Skye Karras（單集："...Guilty as Sin"）
* 2019年：《》飾演 Carole Wilkes（配角）
* 2019年：《》飾演 Kitty Dennison（電視電影）
* 2021年：《》飾演 Shelby（客串）
* 2022年：《》飾演 Sadie（客串）
Dialectic (學術期刊)

係本經過同行評審嘅學術期刊，發表喺平面設計同相關領域嘅學術文章，所有刊出嘅文章都係共享創意姓名標示非商業性禁止改作授權，
2017年創刊。期刊嘅名係指辯論（dialectic）。

呢本係 AIGA 嘅教育工作者羣組嘅正式刊物，經費由 AIGA 負責，2019年冬曾經因為經費問題停刊，2022年冬復刊。

## 參考資料

## 出面網頁

*
曾俞璇

**曾俞璇**（），係臺灣音樂製作人。

## 簡歷
佢喺第18屆金曲獎入圍最佳專輯製作人獎。

## 參考資料
生金蛋嘅鵝

《**生金蛋嘅鵝**》（ ）係《伊索寓言》裏邊嘅故仔。呢個故事講到主角有一隻識得生金蛋嘅神鵝，但係佢哋出於貪念而做嘅行為，令到佢哋最後後悔莫及。

## 情節
從前有兩公婆。佢哋養咗一隻神鵝，神鵝每日會生一隻金蛋，但係佢哋覺得一日得一隻金蛋太少，於是就決定要劏開隻鵝，即刻攞晒佢肚裏面啲金蛋出嚟，諗住噉做會發達。跟住佢哋手起刀落劏開咗隻鵝，不過原來隻鵝肚裏面一隻金蛋都冇，佢哋非常之後悔，隻鵝死咗冇得翻生，就再冇金蛋。

如果佢哋當初諗清楚啲唔係咁貪心，雖然一日一隻金蛋數目少啲，都好過冇。

呢個故仔係要教訓啲人唔好咁貪心。

## 睇埋
*貪心
*阿積與豌豆樹：呢個故事都有提到會生金蛋嘅家禽。
劉芷玲

**劉芷玲**（，）係香港女藝人，2021年無綫電視藝員訓練班學員，畢業後加入無綫電視。佢參加藝訓班之前已經用童星身份參演過無綫劇集。

## 演出
### 電視節目（無綫電視）
*2021年：《開心大綜藝之暑假玩到盡》第2集嘉賓
*2022年：《The Show Must Go On》演出
*2022年：《全城一叮》參賽者

### 電視劇（無綫電視）
*2015年：《收規華》飾 梁芯（少年）
*2016年：《與諜同謀》飾 鄒珮瑜（童年）
*2021年：《失憶24小時》飾 艾凡
*2021年：《青春本我》飾 高中班同班同學
*2022年：《童時愛上你》飾 女售貨員（第1集）、護士（第15－16集）
*2022年：《曙光》、《回歸》飾 鄧麗娟（少年）
*2022年：《美麗戰場》飾 信妹
*2023年：《有種好男人》飾 護士（第19集）
*2023年：《隱門》飾 莫凱婷
*2023年：《靈戲逼人》飾 麗

## 出面網頁
*
*
喵坊

**喵坊**（粵拼：miu1 fong1；）係香港一間廢物回收商，喺新界元朗創新園開咗當地唯一嘅紙包飲品盒回收漿廠——面積約兩萬平方呎，响2019年10月21號開業。2022年9月19號，政府唔畀上址續租嘅消息公開咗，環保人士對此決定紛紛反對。

依家現址喺新界粉嶺坪輋五洲南路39號。

## 攷

## 拎
*MilMill

類:香港工業
刺客特攻47

《**刺客特攻47**》（*Hitman: Agent 47*）係一部2015年嘅動作驚悚電影，由第一次做導演，（佢有份寫過2007年《殺手 47》電影）同埋Michael Finch編劇。套戲改編製作嘅同名遊戲《刺客任務》系列（*Hitman*）。

主演係、、沙查昆圖、、湯瑪士基斯曼、Angelababy，喺2015年8月21號上畫。套戲負評如潮。

## 演員
*  飾演 殺手 47
** Jesse Hergt 飾演 後生嘅殺手 47
*  飾演 Katia
** Helena Pieske 飾演 後生嘅Katia
* 沙查昆圖 飾演 John Smith
*  飾演 Litvenko
** Johannes Suhm 飾演 後生嘅Litvenko
* 湯瑪士基斯曼 飾演 Le Clerq
* Angelababy 飾演 Diana
*  飾演 Sanders
*  飾演 Tobias
*  飾演 Dr. Delriego
*  飾演 Franco
全城一叮

《**全城一叮**》（）係香港無綫電視遊戲節目，由馮盈盈、林盛斌主持兼評判，另有嘉賓評判伍詠薇、蔡一傑，由一眾藝員用個人或者團隊身份做參賽者喺臺上表演。節目由2022年10月6號到10月28號逢禮拜四、五22:30到23:00喺翡翠台播出。

## 每集內容同比賽歷程
### 第一回合（1-5集）
各參賽單位輪流表演，表演完之後由現場觀眾同評判綜合決定晉級定係淘汰，而評判亦有權幫參賽單位復活。

### 第二回合（5-8集）
晉級嘅十六強參賽單位經抽籤分成八組，一對一對決，由現場觀眾同評判評分，低分嘅被淘汰，而最高分者就會成為「總台主」。

## 出面網頁
*全城一叮 - tvb.com
*全城一叮 - myTV SUPER
Unix shell

指喺任何類Unix系統嘅文字介面；標準介面係 Bourne shell（sh）。廣義上可以指任何文字模式可以用嘅介面，狹義上指命令行介面。指命令行介面嘅時候因為輸入可以係檔案，通常亦都係一種程式語言。

Shell 嘅意思本來係指介面，即係包住個核心等用家唔好掂到入便嘅嘢，但係因為用終端機簽到只能夠用文字介面，shell 變成特別指文字介面。

## 睇埋
* bash
美麗戰場

《**美麗戰場**》（），係香港電視廣播有限公司拍攝製作嘅時裝電視劇，由陳瀅同陳山聰領銜主演，並由朱晨麗、劉佩玥、蔣家旻、方力申、陳曉華、姜大衛、丁子朗、何依婷、林盛斌同張馳豪聯合演出。編審、導演同監製都係葉念琛。呢套劇係葉念琛第一部拍嘅電視劇，亦都係無綫55周年嘅台慶劇之一。

呢套劇2022年5月尾開拍，8月中殺青，10月3號首播，由開拍到首播唔夠半年。

## 故仔大綱
鍾家寶（陳瀅飾）、林小美（陳曉華飾）、李靜兒（劉佩玥飾）三個姊妹情深，畢業後因為唔同原因而各散東西。家寶被小美私底下提名參加雜誌嘅校花選舉，最終脫穎而出後被金牌經理人王一言（陳山聰飾）睇中；一言鼓勵家寶參選香港小姐，但被同屆佳麗兼繼妹鍾家琪（蔣家旻飾）陷害……家寶之後成功入到娛樂圈呢個「戰場」，仲識到富二代龐振宇（方力申飾）。佢哋結婚之後，家寶入到另一個豪門「戰場」，仲同兩個姊妹漸行漸遠，令佢哋互相走遠嘅，究竟係妒忌、尊嚴、財勢，定係其他？

## 演員
*陳瀅 飾 鍾家寶
*陳山聰 飾 王一言
*朱晨麗 飾 唐昕
*劉佩玥 飾 李靜兒
*蔣家旻 飾 鍾家琪
*方力申 飾 龐振宇
*陳曉華 飾 林小美
*姜大衛 飾 龐國棟
*丁子朗 飾 程裕進
*何依婷 飾 龐子珊
*林盛斌 飾 徐富貴
*張馳豪 飾 區家明

## 歌曲

## 收視

## 獎項

## 劇集質素爭議
由於《美麗戰場》係台慶劇，加上係葉念琛首次嘅電視劇作品，所以呢套劇一開始被傳媒提及嘅時候，就已經收到唔少關注。不過，不論係中國定係香港嘅網民，都有對呢套劇作出唔少批評，主要係針對部分演員演技浮誇、劇情老土狗血、同埋結局爛尾嘅問題。喺中國影評網站豆瓣，《美麗戰場》得到嘅分數只有4.8分，甚至有網民形容佢係「史上最差TVB劇」。

演技問題方面，唔少香港網民一面倒大彈陳瀅嘅演技，指佢唔自然嘅演技係劇集最大敗筆，高八度聲綫講對白太過火，角色同佢嘅外表唔合襯，同時表情亦非常浮誇。呢啲評語，亦有啲內地網民認同，批評陳瀅集集瞪眼，瞪到自己訓覺都發惡夢。不過，陳瀅回應網民批評嗰陣，亦有話自己會虛心接受，仲話儲起自己瞪眼嘅劇照嚟做貼圖。

另外，劇情亦被指老土兼狗血，而針對爛尾嘅問題，喺大結局播出前一日，葉念琛受訪時話劇入面鍾家琪將會復仇，所有謎團將會解開。，但係大結局嘅時候，成件事落差甚大，從唐昕忽然搭上龐國棟、到龐振宇突然失蹤、鍾家琪喺在最後一刻突然出現，隨即結束等，都令觀眾甚至係演員一頭看得不明所以，引起網民批評。女主角陳瀅亦表示，佢雖然是女主角，但就係最唔了解故事嘅人。而方力申就表示佢拍咗幾個版本，但最終導演無用。葉念琛回應嘅時候就話，以前好多劇集都係開放式結局，最重要係讓觀眾對結局上心同埋引起討論。而當被問到係咪為續集鋪路嘅時候，佢明言有考慮。不過，對於開拍續集嘅提議，由於爛尾同埋演員演技浮誇嘅問題，好多網民嘅反應都偏向負面。
## 參考來源

## 注釋

## 出面網頁
*《美麗戰場》 北美TVB網上串流平台 免費點播！ 
* 《美麗戰場》女神雲集 華麗大鬥法 - TVB Weekly 
* 《美麗戰場》選美場口 方力申一見鍾情 私有化陳瀅 - TVB Weekly 
* 葉念琛首部TVB劇集 台慶劇《美麗戰場》 愈美麗愈頑強   - TVB Weekly 
*

## 電視節目變遷
終端機

**終端機**（）係一種接駁電腦，等用家可以用電腦嘅舊式架罉，通常有熒幕同鍵盤，直接透過串連式介面輸入同輸出文字內碼同控制碼（英文終端機通常用7位元嘅 ASCII，但係可能會用 ASCII 或者 ISO-2022 嘅控制碼做擴展）。駁去嘅通常係大型電腦（mainframe）、中型電腦（midframe）或者小型電腦（minicomputer），但係如果操作系統支援（例如類Unix系統），亦都可以駁我哋而今一般用嘅所謂微型電腦。如果係微型級以上嘅電腦，一架電腦通常會駁多過一架終端機。

終端機唔係電腦，淨係識顯示文字資料（有啲會識畫圖），但係亦都唔係電腦熒光幕，唔識處理視訊。

而今喺 Linux 或者 BSD 系統都仲用得終端機。

## 對 Unix 嘅影響
Unix 用家接駁電腦嘅方法本來就係終端機，變咗串連式介面嘅輸入同輸出全部都當成終端機（terminal character device，簡稱 tty）處理，甚至用網絡做連線嘅介面都叫做 ｢偽終端機｣（pseudoterminal，簡稱 pty）。

Unix 亦都因為要整文字介面嘅時候易啲，將好多牌子嘅終端機抽象化，整咗一套叫 curses 嘅函式庫；因為 curses 將輸出做咗好多嘅最佳化，輸出嘅字跳來跳去，令到 Unix 嘅文字介面同而今市面上嘅熒幕閱讀器並唔相容。

## 對 Microsoft 系統嘅影響
MS-DOS 嘅 command.com 同新版 Microsoft Windows 嘅 cmd.exe 都支援 VT100 系終端機嘅部分格式化功能，Microsoft 叫呢啲做 ANSI escape codes，通常寫手稿或者改命令提示符先會用。

## 取代品
喺 X 視窗系統出現之後有所謂 ｢X 終端機｣，其實係一種內置熒幕嘅電腦。

喺 Unix 以外嘅世界用嘅係電腦熒光幕。

而今喺電腦上面嘅所謂 ｢終端機｣ 其實係終端機模擬器，即係扮某牌子某型號嘅終端機嘅公用程式。
台灣人才外流問題

台灣近年持續面對人才外流問題。有啲人就認為，問題係出於台灣長期維持低薪環境，加上教育制度出現問題。

## 起因

* 人工太低
* 教育制度出現問題：過分重視成績而局限創意同多樣性

## 相關數字
2017年8月31號，關鍵評論網嘅一篇報道提及，按官方統計，台灣2300萬人入面，有70萬台灣人喺海外工作，其中6成係喺中國工作。但根據一啲非官方統計，實則喺中國工作嘅台灣人，可能多達200萬人。

## 後果
當台灣人工太低，特別面對中國唔同公司以高薪挖角嘅時候，就更多人會選擇前往中國工作，呢樣也會造成國家安全風險。

## 參考
趙頌宜

**趙頌宜**（，）原名**趙綺琪**，係香港女歌手，香港出世，參加過中國大陸唱歌比賽《》海選，2022年參加無綫電視唱歌選秀節目《聲夢傳奇2》。

## 簡歷
趙頌宜於2002年7月24號，喺香港出世。趙頌宜出身藝術世家，哥哥趙祥誠係男歌手，家姐報過名參加2019年度香港小姐競選。趙頌宜自細學唱歌，屬於女低音。2016年以原名趙綺琪參加中國大陸唱歌比賽《中國好歌聲》（後更名為《》）廣東省海選，入圍半決賽，演唱《海闊天空》。

趙頌宜曾就讀同新亞中學。中學六年級時參加「賽馬會藝育菁英計劃─全港青少年繪畫日」，作品獲高級組優異獎。

2022年，趙頌宜參加《聲夢傳奇2》，被人話似《聲夢傳奇》第一季參賽者林君蓮。趙頌宜被導師林二汶揀中入組、加入藍隊，最終10強止步。之後簽約做無綫電視旗下藝人。現時喺國立臺灣藝術大學美術學院兼讀書畫藝術學系學士課程。

2024年，趙頌宜參加《福祿壽訓練學院》

2025年，趙頌宜加入臻世娛樂。

## 演出作品
### 綜藝節目（[[無綫電視]]）

## 比賽經歷
### 《[[聲夢傳奇2]]》
* 第3集起分數取決於25位評判畀嘅燈數，即滿分為25分。

## 參考

## 出面網頁
* 趙頌宜嘅TVB個人資料
* 
* 趙頌宜嘅Facebook頁

類:無綫電視女藝員
陳偉倫

**陳偉倫**（），係中國音樂製作人同男歌手。

## 簡歷
2021年，佢做咗《披荊斬棘的哥哥》音樂總監。

## 專輯作品
*《夜之色》

## 參考資料

## 出面網頁
*
聽見下雨的聲音 電影原聲帶

《**聽見下雨的聲音 電影原聲帶**》係電影《聽見下雨的聲音》原聲帶。

## 簡介
呢張專輯收錄咗19首歌。

## 參考資料
正義迴廊

《**正義迴廊**》（英文：**The Sparring Partner**）係2022年上畫嘅港產片，由楊偉倫、麥沛東、蘇玉華、周文健、林海峰同葉蘊儀主演，何爵天執導。故仔係根據2013年大角咀肢解父母案改編。

## 演員一覽
### 主要角色
*楊偉倫 飾 張顯宗
*麥沛東 飾 唐文奇
*蘇玉華 飾 游嘉莉
*周文健 飾 朱愛倫
*林海峰 飾 吳冠峰
*葉蘊儀 飾 葉惠萍（陪審員）
### 其他角色
*邵仲衡 飾 張釗（沙塵釗）
*王雍泰 飾 O仔
*朱栢謙 飾 張顯祖
*莊韻澄 飾 邵佩瓊
*柯驛誼 飾 Kate
*郭慧 飾 Amanda
*楊詩敏 飾 唐文珊
*梁雍婷 飾 賀敏兒
*蔡紫晴 飾 陳玉瑜
*張同祖 飾 法官
*陳桂芬 飾 孫豔娥（陪審員）
*區焯文 飾 麥兆雄（陪審員）
*黃宇詩 飾 廖美欣（陪審員）
*鍾雪瑩 飾 鄭家雯（陪審員）
*邱萬城 飾 李建成（陪審員）
*張凱娸 飾 古嘉欣（陪審員）
*林善 飾 高思鈞（陪審員）
*黃華和 飾 何富（陪審員）
*陳甘鳳 飾 邵雪兒
*鄒凱光 飾 闞sir
*劉錫賢 飾 蕭生
*鄧月平 飾 Mika
*區嘉雯 飾 O仔母
*張武孝 飾 鍾家良
*何啟南 飾 陳錦雄
*許素瑩 飾 蕭敏敏
*黃婉華 飾 法庭傳達員

## 出面網頁
*
忽然心動

《**忽然心動**》（英文：**Love Suddenly**）係2022年上畫嘅港產片，由江𤒹生、吳千語、栢天男、蘇皓兒、馬志威、湯洛雯、白只同陳欣妍主演，麥浩邦執導。

套戲原定係2021年賀歲片，但受疫情影響未能如期公映，安排改成2022年賀歲片，但再一次受疫情影響而第二度延期，終安排喺11月17號公映。

## 演員表

## 出面網頁
*
過時·過節

《**過時·過節**》（英文：**Hong Kong Family**），前名《**陽**》，係2022年上畫嘅港產片，由毛舜筠、謝君豪、呂爵安、談善言、袁澧林、盧瀚霆同馮素波主演，曾慶宏執導。佢係第五屆首部劇情電影計劃作品之一，用冬至飯做題材。

## 演員一覽
*毛舜筠 飾 玲
*謝君豪 飾 真
*呂爵安 飾 陽
*談善言 飾 琪
*袁澧林 飾 悅
*盧瀚霆 飾 雀仔
*馮素波 飾 玲媽咪

## 出面網頁
*
德保雪粒

**德保雪粒**（）係香港食用冰粒生產商，廠址喺新界屯門區藍地新慶村，預計將會喺2025年畀政府收地。

## 簡歷
德保雪粒 1981 年正式開業，2000 年由屯門工業區河田街一座工業大廈搬到新慶村五萬呎廠房。德保雪粒而家係香港主要嘅食用冰粒生產商，每日生產八百噸冰，提供全香港超過三成嘅冰粒。2022 年，因為政府將廠房納入準備起嘅藍地公營房屋項目範圍，計劃 2025 年收地。公司負責人話由於好難搵啱地方搬，最壞情況係到時要執笠。佢哋認為，政府應盡量原址安置 。 

## 參攷

## 出面網頁
*德保雪粒
2022年香港世界桌球大師賽

**2022年香港世界桌球大師賽**（），官方名**香港世界桌球大師賽2022**（），係香港桌球總會主辦嘅士碌架桌球邀請賽，亦係2017年復辦香港世界桌球大師賽後嘅第二屆賽事，喺2022年10月6號到10月9號喺香港紅磡嘅香港體育館舉行。呢屆賽事由香港電視娛樂ViuTV轉播，並安排直播最後一日下晝嘅表演賽同夜晚嘅決賽。

決賽由香港嘅傅家俊對英倫嘅朗尼奧蘇利雲，最後由朗尼奧蘇利雲贏咗。

## 出面網頁
*香港世界桌球大師賽2022
香港世界桌球大師賽

**香港世界桌球大師賽**（英文：**Hong Kong Masters**）係香港桌球總會主辦嘅士碌架桌球邀請賽，1983年到1988年搞過6屆，比賽場地都係灣仔伊利沙伯體育館。1990年同1991年，賽事用過**香港世界桌球挑戰賽**（英文：**Hong Kong Challenge**）嘅名義復辦過兩屆。停辦十幾年後，賽事喺2017年用返原名再次復辦，跟住再喺2022年舉辦，比賽場地移師更大嘅香港體育館。
酒訴Bar

《**酒訴Bar**》（）係香港Makerville製作嘅清談節目，2022年10月9號到10月30號逢禮拜日23:30-00:00喺ViuTV播出。每集節目都有兩位嘉賓一路飲住威士忌一路傾偈。

## 每集一覽

## 節目調動
*2022年10月9號：由於直播《香港世界桌球大師賽 2022 決賽》超時，所以改到深夜00:05-00:35播。

## 出面網頁
*ViuTV：酒訴Bar
志記鎅木廠

**志記鎅木廠**（）係香港舊史一間鎅木廠，廠址喺新界古洞馬草壟路，曾經做過電影《寒戰II》嘅場境。2022年因為畀政府收地而停業。志記而家搬到蓮麻坑。

## 簡歷
志記鎅木廠1947年正式開業，嗰時喺北角渣華道，經過幾次搬遷，1983年開始喺古洞營運。2018年政府為咗新界東北發展計劃，要求向志記鎅木廠收地，經過四年拉鋸，終喺2022年9月27號畀當局派員執行收地，有700噸木材同機器未趕得切搬走。

## 參考

## 出面網頁
*志記鎅木廠嘅Facebook專頁
軍事戰略一覽

以下係主要嘅軍事戰略詞彙一覽。
## 打仗原則

打仗原則（principles of war）係指一套套教人點樣行軍打仗嘅法則。
*集中火力（force concentration）：軍事戰略上一般認為，「優勢」會隨「人數」嘅二次方增長，即係話四個打兩個嘅優勢（4^2 - 2^2 = 12）超過三個打兩個（3^2 - 2^2 = 5）嘅兩倍，所以集結一大隊人進行軍事行動會令嗰場軍事行動嘅贏面激增；因為噉，打仗原則一般會思考「喺乜嘢情況下要用集中火力呢一張皇牌」嘅問題。
## 出名戰略
*消耗戰（attrition）：一種軍事戰略，指透過不斷慢慢噉損耗敵人嘅人力同物力，務求令到敵人最後因為人力物力枯竭而崩潰。
*焦土政策（scorched-earth policy）：一種出名嘅戰略，指（通常係要撤出一個據點嗰時）要破壞任何對敵軍嚟講有用嘅嘢：例如有一隊軍隊，佢哋知道守緊嗰個據點就快要失守，於是佢哋就大舉噉破壞據點當地有用嘅嘢，包括破壞嗰度基地儲住嘅武器同糧食，以及放火燒嗮當地啲農田同工廠，目的係想敵人就算拿下咗呢個據點，都用唔到呢啲物資－「令到呢個地點變成一片焦土」；呢種策略亦可以由進攻嗰一方使用－例如有隊軍隊攻下咗敵軍一塊地，但遇到敵軍反攻，於是就係臨撤退之前用焦土政策。

## 睇埋
*軍事戰術一覽
*戰略遊戲
*孫子兵法

## 攷
Spyder

****（前身**Pydee**）係一套畀 Python 用嘅整合開發環境。Spyder整合咗NumPy，SciPy，Matplotlib、IPython，同埋其他開源軟件。

## 參考資料
波爾定律

**波爾定律**係物理定律，指喺定量定溫下，理想氣體嘅體積同壓強成反比，由愛爾蘭化學家羅拔波爾提出。
曼陀鈴

**曼陀鈴**係種彈撥弦樂器，起源自文藝復興時期嘅意大利，由魯特琴演變出嚟。佢個大細同小提琴差唔多，有四對弦，用撥片彈。
沙王

**沙王**，簡稱**沙**，係波斯君主嘅銜頭，亦曾經畀唔少鄰近地區嘅民族用。最後一位有呢個銜頭嘅人係巴列維國王，1979年被推翻。
保護國

**保護國**係指由另一個強過佢嘅宗主國去保護嘅屬地，內政可享有自治，但外交同軍事一定要跟宗主國嘅指令。隨住二戰後殖民主義嘅瓦解，而家世上已經冇保護國嘅存在。
君士坦丁堡淪陷

**君士坦丁堡淪陷**，或者叫**君士坦丁堡陷落**，係指1453年5月29號拜占庭帝國（東羅馬帝國）首都君士坦丁堡畀鄂圖曼帝國嘅軍隊攻陷，唔單只代表拜占庭帝國嘅滅亡，更代表歐洲中世紀時期嘅終結。君士坦丁堡淪陷後，鄂圖曼帝國遷都到呢座城。
法蒂瑪王朝

**法蒂瑪王朝**，中國史書叫**綠衣大食**，係一個統治北非地區嘅伊斯蘭王朝，909年建立，1171年畀阿尤布王朝取代咗。
雙小行星改道測試

**雙小行星改道測試**（，DART）係一項依家進行緊嘅美國航天任務，測試一種針對近地天體（NEO）避免撞擊嘅方法。呢個任務特登令一架空間探測器撞向雙生星嘅衛星雙衛一（Dimorphos），用嚟測試航天器撞擊嘅動能效應改唔改到一顆會同地球相撞嘅小行星嘅航道。

DART係美國國家航空暨太空總署（NASA）同埋約翰·霍普金斯大學應用物理實驗室（APL）嘅一個聯合項目，由 NASA 行星任務計劃辦公室管理，美國宇航局嘅幾個實驗室同埋辦公室提供技術支持。國際合作夥伴，例如歐洲、意大利同埋日本嘅太空機構，亦都有喺相關或後續項目幫手。

2018年8月，NASA 批准該項目開始最後嘅設計同埋組裝階段。DART喺2021年11月24號06:21:02（UTC）發射，亦喺2022年9月26號撞中目標。

## 參考
2017年FIFA世青盃

**2017年FIFA世青盃**係第21屆FIFA世青盃，2017年5月20號至6月11號喺韓國搞，最後英格蘭隊贏咗。

## 參賽隊伍

## 賽事
### 分組賽
#### A組

#### B組

#### C組

#### D組

#### E組

#### F組

#### 小組第三名

### 淘汰賽

#### 十六強賽

#### 半準決賽

#### 準決賽

#### 季軍戰

#### 決賽

## 總排名

## 參考


## 出面網頁
*
葡萄牙帝國

**葡萄牙帝國**係葡萄牙嘅殖民帝國，可以追溯到1415年對北非休達嘅征服，一路去到1999年葡萄牙將葡屬澳門嘅管治權轉交中華人民共和國先至正式結束。
Banjo-Kazooie

係首作發行於 1998 年嘅一系列平台遊戲，畀人指係搜集拉松嘅早期例子之一。
大金剛 64

**大金剛 64**（）係發行於 1999 年嘅一隻平台遊戲，係大金剛首次喺 3D 嘅世界做遊戲主角。
超級瑪利奧奧德修記

**超級瑪利奧奧德修記**（）係由任天堂喺2017年發行嘅一隻任天堂Switch嘅3D平台遊戲。本作係繼2002年超級馬利奧陽光以來15年嚟再一次運用箱庭世界，而唔係線性嘅玩法。

## 玩法

## 情節

隻遊戲個故仔講到馬利奧一度畀龍王打低，同馬利奧相愛嘅碧姬公主畀龍王迫婚，馬利奧經歷漫長冒險，坐住架飛船途經無數咁多個王國，遇上各種危險，最後打低龍王得以同碧姬公主團聚。

## 參考


## 睇埋
*馬利奧系列
*奧德修記

## 出面網頁
*
*瑪利奧維基超級瑪利奧奧德修記
*超級瑪利奧奧德修記影片
捉馬騮系列

**捉馬騮系列**（）係一隻平台遊戲系列，尤其係有搜集拉松嘅成份。

## 系列遊戲一覽
*捉馬騮
*捉馬騮2001
*捉馬騮2
*捉馬騮3
*神奇機器競技場 捉馬騮終極熱戰
*捉馬騮 百萬猴軍勁爆大出擊
*捉馬騮 馬騮愛作戰
*捉馬騮賽車
*捉馬騮學院
*捉馬騮戰記

## 參考


## 出面網頁
*
魯姆蘇丹國

**魯姆蘇丹國**係一個由塞爾柱帝國分裂出嚟嘅政權，統治安那托利亞地區，1077年立國，1308年畀卡拉曼侯國滅國。
Colle 系統

**Colle 系統**（，又叫 **Colle-Koltanowski 系統**，簡稱 **C-K**）係國際象棋入面白棋用嘅一種開局系統。最初係喺1920年代由比利時大師 Edgard Colle 用先嘅，之後再由同樣係嚟自比利時嘅棋手 George Koltanowski 推廣同普及。

Colle 系統嘅特性可以由以下幾步嚟歸納：白棋中間兩隻兵推去 d4、e3，王翼騎士去 f3，王翼主教去 d3，c兵去 c3。之後常見嘅續包括后翼騎士去 d2（Nbd2）同王翼入堡（0-0）。Colle系統嘅一個重點就係喺適當嘅時候將喺 e3 嘅兵推去 e4，呢格 e4 由喺 d3 嘅主教、d2 嘅騎士同埋 e1 嘅城堡（0-0之後Re1）支撐住。有啲書對 Colle 嘅定義有特定嘅行法次序，但係其實佢係一個開局系統，即係話棋手可以用唔同嘅行棋次序嚟達到呢一個開局。一鋪棋嘅開局，若果包括以上全部或者大部份嘅步法，而且唔包含一啲會歸類去其他開局嘅步法（例如推 e3 兵之前后翼主教去 f4 嘅話會歸類做倫敦系統），咁都會歸類做 Colle 系統。

雖然 Colle 系統受到唔同嘅批評，而且喺廿一世紀初大師級嘅棋局入面好少見到，但係都有好多人認為 Colle 係一個穩陣同玩得嘅開局，亦都有好多教練會教啲新手用呢一個開局。

## 定義同評價
國際象棋開局百科（ECO）對 Colle 系統嘅定位係「后兵開局嘅少見後續」，畀咗編號係 D05，喺 ECO 入面 Colle 嘅定義係1. d4 d5 2. Nf3 Nf6 3. e3 e6 4. Bd3 c5 5. c3。Paul van der Sterren 畀嘅定義完全一樣，連行棋嘅順序都一樣。其他嘅作者就寫 Colle 指嘅係白棋嘅開局。Hooper and Whyld 對 Colle 嘅定義係 d4, Nf3, e3, Nbd2, c3 and Bd3，無特定嘅次序，而且將 NbD2 包括喺定義入面，而唔係一個常見嘅後續。Benjamin and Schiller畀嘅定義更加闊：1. d4, 2. Nf3, 3. e3 三步就係 Colle 系統，不過都有指出下一步嘅計劃就係開「f1主教」出嚟。

John Nunn 等人認為 Colle 係「完全無害」 。Benjamin and Schiller 都同意 Colle 係無害同埋發展計劃緩慢而穩固，並認為 Colle 係「好」嘅唔常見開局例子，而唔係「差」或者係「核突」。Hooper and Whyld嘅意見同 Benjamin and Schiller 一樣，並指出 Colle 喺大師級嘅棋局入面唔常見。Van der Sterren 都認同，又認為對嗰啲想學最少開局理論嘅人嚟講，Colle 係唔錯嘅選擇，亦都同意白棋下一步嘅計劃就係盡快推 e4 兵。

## 歷史
Colle 同 Koltanowski 喺 1920至30年代各贏咗幾場錦標賽，喺唔同嘅賽事入面，Colle 嘅排名試過高過 Tartakower、Euwe、Rubinstein，而呢幾位都係特級大師。Colle 系統呢個開局更加曾經被稱為「dreaded Colle System」，即係「令人恐懼嘅 Colle 系統」咁解。George Koltanowski 喺佢本《The Colle System》入面寫「Colle 系統提供一個穩陣嘅發展、組合同唔錯嘅終局，令白棋就算對上勁啲嘅對手都可以有較大嘅機會保持唔輸。」Capablanca 同 Tal 等嘅棋手搵到啲方法去克制 Colle 嘅某啲後續，其中一種就係 3...Bf5，可以用嚟防止白棋擺隻主教喺 d3，而呢步又叫做「反 Colle」（Anti-Colle）。Magnus Carlsen 五次冠軍賽入面，揸白棋淨係輸咗一鋪，就係喺2016年國際象棋世界冠軍賽嘅第8局，用 Colle-Zukertort 系統迎戰 Sergey Karjakin。

## Colle–Zukertort 系統

Colle 系統嘅一個變體係 **Colle–Zukertort 系統**（簡稱 **C-Z**），以國際象棋大師 Johannes Zukertort 命名，特色係將黑格主教 fianchetto 去 b2，典型嘅開局係 1.d4 d5 2.Nf3 e6 3.e3 Nf6 4.Bd3 c5 5.b3 Nc6 6.0-0 Bd6 7.Bb2 0-0，白棋睇落無害嘅開局，最終嘅目的依然係王翼攻擊。特級大師 Artur Yusupov 喺高層次嘅比賽入面都成日用呢個開局。

## 名局

講 Colle 系統白棋贏嘅名局就一定要講呢種特別嘅希臘禮物棄子，1930年 Colle 對 O'Hanlon：

:1.d4 d5 2.Nf3 Nf6 3.e3 c5 4.c3 e6 5.Bd3 Bd6 6.Nbd2 Nbd7 7.0-0 0-0 8.Re1 Re8 9.e4 dxe4 10.Nxe4 Nxe4 11.Bxe4 cxd4 12.Bxh7+ Kxh7 13.Ng5+ Kg6 14.h4 Rh8 15.Rxe6+ Nf6 16.h5+ Kh6 17.Rxd6 Qa5 18.Nxf7+ Kh7 19.Ng5+ Kg8 20.Qb3+ （黑棋投降）

調返轉，黑棋對住 Colle 系統都有唔同嘅應對方法，其中一種比較動態嘅就係準備后翼印度防禦。白棋嘅目標係推 e4 兵去佔領空間，而黑棋嘅目標就係侵蝕白棋嘅中心、攻擊后翼。1929年 Colle 對 José Capablanca 就係好好嘅例子：
:1.d4 Nf6 2.Nf3 b6 3.e3 Bb7 4.Nbd2 e6 5.Bd3 c5 6.0-0 Nc6 7.c3 Be7 8.e4 cxd4 9.Nxd4 0-0 10.Qe2 Ne5 11.Bc2 Qc8 12.f4 Ba6 13.Qd1 Nc6 14.Rf3 g6 15.N2b3 Nxd4 16.Nxd4 Bb7 17.Qe2 Bc5 18.Rh3 Qc6 19.e5 Nd5 20.Qf2 Bxd4 21.cxd4 Rac8 22.Bd1 f6 23.Qh4 Rf7 24.Bf3 Qc4 25.Be3 Nxe3 26.Bxb7 Nf5 27.Qe1 Rc7 28.Be4 Qxd4+ 29.Kh1 fxe5 30.Bxf5 exf5 31.fxe5 Re7 32.Re3 Qxb2 33.e6 dxe6 34.Rxe6 Kf7 （白棋投降）

## 睇埋
* 開局系統
** 倫敦系統
* 希臘禮物棄子

## 參考資料

### 書目
*
*
*

### 其他書
*
*
*
心理戰

**心理戰**（）係指集中攻擊對手心理（尤其係想攻擊對方嘅士氣）嘅戰鬥方式。

例子可以睇吓騷擾式開火呢種軍事戰術。
騷擾式開火

**騷擾式開火**（）係一種心理戰嘅戰術，指自己隨機噉唔定時向敵方輕微噉開火，尤其係喺夜晚等令人放鬆戒備嘅，持續噉做一段時間，目的係要令敵方持續噉處於緊張嘅狀態難以放鬆，慢慢噉磨損敵方嘅士氣。

## 攷
軍事戰術一覽

以下係主要嘅軍事戰術詞彙一覽。

以下嘅詞彙，好多都係喺射擊遊戲等模擬打仗嘅電子遊戲類型當中都有用嘅。

## 戰術概念

*機動性（mobility）：指一件物體（一隊部隊或者一件武器呀噉）有幾能夠為咗達致目的而快速噉郁。
*撤退（withdrawal）：指一隊軍人向自己陣地嗰邊退返，同時佢哋同敵隊保持一定距離得嚟又保持接觸；喺戰術上，撤退有好多種用途，例如想像有隊部隊 A 特登扮撤退引敵人追趕佢哋，跟住追到咁上下 A 嗰班事先匿埋好嘅同伴就埋伏嚟追趕 A 嘅敵人；除此之外，「特登撤退，引敵人嚟追」噉嘅做法又可以用嚟引敵軍部隊離開主戰場，間接搞到敵軍不自覺噉分散咗－「敵軍分散咗」可以係戰術上嘅大優勢。
**例如喺出名嘅希斯汀戰役（Battle of Hastings）當中，諾曼人嘅軍隊就用咗扮撤退嘅戰術。
*偵察（reconnaissance，簡稱 recon）：係指探索自己軍隊佔據嘅地頭以外嘅地方，目的係想攞到一啲對戰術嚟講重要嘅資訊，包括笪戰場嘅地勢、敵軍嘅數量同分佈、以及係「敵軍喺度做緊啲乜」呀噉；偵察可以用好多唔同方法做－例如係派士兵（偵察兵）帶住望遠鏡等嘅架生去睇、派（往往有咁上下隱蔽能力嘅）飛機去睇、或者係用人造衛星影相拍片... 等等；偵察係一樣相當高技術嘅工作－做偵察嘅軍人需要
**有高機動性－偵察工作本身係唔預要戰鬥嘅，而且帶得多武器會搞到佢哋機動性跌，所以偵察兵正面戰鬥力唔會好勁；偵察兵要能夠快速噉郁動，能夠喺畀敵軍發現嗰陣快速撤退；
**對敵軍嘅文化同行為有咁上下熟，能夠睇得出敵人嘅每樣行為係代表緊乜；
**識得用雷達同人造衛星等嘅架生... 呀噉。
*集中火力（force concentration）：戰術上認為，「優勢」會隨「人數」嘅二次方增長，即係話 4 個打 2 個嘅優勢（4^2 - 2^2 = 12）超過 3 個打 2 個（3^2 - 2^2 = 5）嘅兩倍，所以集結一大隊人行動會令嗰場行動嘅贏面激增；軍事戰術一般會思考「喺乜嘢情況下要用集中火力呢一張皇牌」嘅問題。
*制高點（high ground）：指地形上一點，高過周圍嘅地因而戰術上有利，例子有山頂、大廈天台... 總之位置上要高過敵人；由制高點打低地有好多好處，包括係啲士兵會郁得快啲、冇咁快攰、掟嘢（包括矛同石頭等）亦都掟得遠啲，而且指揮員企得高睇得遠、視野闊，方便戰術調動。

## 小單位戰術

*煙幕（smoke screen）：想像家陣有隊部隊，佢哋要通過笪開放嘅地（笪地上面冇乜建築物或者樹等可以攞嚟做掩護嘅物體）；如果佢哋就噉行嘅話，好容易會畀敵人直接開火淝；喺呢種情況下，佢哋一個可能做法係用煙幕彈－煙幕彈會產生煙，跟住隊部隊就可以喺煙嘅掩護之下行過笪地；一股攞嚟隱藏軍事單位嘅位置嘅煙，就係一股煙幕。
*壓制式開火（suppressive fire）：指一個軍事單位開火，但佢目的唔係要打中任何目標，而係想壓制敵人嘅表現。簡單例子：想像 A 同 B 兩隊喺度交戰，
*#A 隊有個士兵阿 X 用把火力勁射速高（例如格林機槍）嘅槍係噉向敵人嗰邊開火；
*#B 隊有掩護物保護，唔驚畀子彈打中；不過佢哋見到有把機槍係噉向住佢哋嗰邊淝，個個都淨係可以匿埋喺掩護物後面，心知自己一離開掩護物就會畀子彈打中（壓制敵人表現）；
*#於是阿 X 啲隊友就可以趁住敵人唔敢郁，用呢個時機撤退－阿 X 唔係想殺敵，係想靠開火支援隊友，佢做嘅嘢就係壓制式開火。

## 進攻戰術

*埋伏（ambush）：指一隊部隊運用隱蔽上嘅優勢（對方唔知自己方喺邊個位）嚟出奇不意噉攻擊放低咗戒備嘅敵人；使用埋伏嘅部隊，好多時都係有地理上嘅優勢，例如場戰鬥喺一笪多掩護物嘅地方（山或者森林呀噉）進行，而自己方對笪地熟啲，知邊啲位置有地方可以匿埋，所以就利用呢點埋伏進入笪地嘅敵人。埋伏呢種戰術歷史好悠久－史前嘅人類已經有用埋伏嘅做法，獵殺大隻（人類唔能夠正面制服）嘅獵物
*側擊（flanking）：指一隊部隊移去敵人嘅側面，爭取戰略上嘅優勢；喺軍事上，一隊部隊嘅攻擊力量主要會集中喺最前方，所以由側面或者後面攻擊就等如攻擊緊敵人一個反擊能力比較弱嘅部份，令到自己嘅攻擊比較大機會成功，而且亦有人指側擊能夠達到一定嘅心理戰效果－敵方嘅士兵覺得自己受包圍，容易驚同喪失士氣。負責做側擊嘅部隊好多時都係機動性高啲嘅，能夠以快啲嘅速度郁動。
*靠開火偵察（recon by fire）：想像家陣有位士兵 X，佢大致知敵方喺邊個位，但佢唔肯定敵方嘅確切位置，於是佢就攞武器向住敵方嘅大致位置開火，敵方可能會諗住自己畀人發現咗，因而郁動或者郁手還火－噉 X 就成功得知對方喺邊個位，達到「用開火嚟做偵察」噉嘅效果。

## 防守戰術

## 欺騙戰術

軍事欺騙（MILDEC）係指一個軍事單位喺戰鬥嗰陣做某啲嘢，令敵方得到錯誤嘅資訊，因而採取錯誤嘅行動，幫助做出欺騙行動嘅單位達成目的。例子可以睇返上面講咗嘅扮撤退。
*帕提亞回射（Parthian shot）：一種古時畀輕騎兵用嘅戰術；指騎住喺隻馬上面、揸住弓箭嘅單位後退（睇埋假扮撤退），跟住擰返轉頭向追佢嘅敵人射擊。
*打完閃戰術（hit-and-run tactics）：指攻擊者係噉做「搵個方便攻擊又多逃走路線嘅地點，突然向對手作出攻擊，然後即刻走佬」嘅過程；用呢種戰術嘅通常係因為攻擊方敵眾我寡，冇能力同敵人直接交戰，於是就係噉打完閃，試圖靠噉嚟慢慢削弱敵人嘅戰力。
*搔擾式開火（harassing fire）：一種心理戰戰術，指自己隨機唔定時噉向敵方係噉咦（用火力唔係咁勁嘅武器）開火，尤其係喺夜晚呢啲令人放鬆戒備嘅時段，持續噉做一段時間，目的係要令敵方士兵持續處於緊張嘅狀態難放鬆，從而慢慢噉磨損敵方嘅士氣。

## 睇埋
*軍事戰略一覽
*射擊遊戲
*孫子兵法

## 攷
魅魔

喺歐洲同英文圈嘅民間傳說入面，（；）係種邪靈。

魅魔會以生得好靚嘅女人噉嘅形態現身，會勾引男人，引男人同佢哋做愛。通常會喺男人瞓覺嗰陣時出現。佢哋會攞精液嚟生新魅魔，而且魅魔唔可以榨乾或傷害同佢扑嘢嘅男人。喺現代嘅描述，魅魔通常被描繪為一個「勾引男人嘅女仔」或者係「吸睛嘅女仔」，而唔係惡魔或者可怕嘅存在。

男夢魔（incubus）一般畀人認為係魅魔嘅男性版本。

## 睇埋
*吸血鬼
*Femme fatale

## 拎
男夢魔

喺歐洲同英文圈嘅民間傳說入面，（）係種邪靈。

男夢魔冚唪唥都係男性。相傳佢哋會喺夜晚嗰陣搵瞓緊覺嘅女人，嘗試同呢啲女人做愛。根據某啲中世紀嘅傳說，一個女人同男夢魔做過愛，會生出能夠用巫術嘅細路，例如好出名嘅魔法師梅林就有傳說話佢阿爸係隻男夢魔。

魅魔（succubus）一般畀人認為係男夢魔嘅女性版本。

## 睇埋
*吸血鬼
*鬼魂
*半神

## 拎
Mukhammedzhan Zhumabai

**Mukhammedzhan Zhumabai**（；；；羅馬化：*Mūhammedjan Jūmabai*；又被叫做**Magzhan Zhumabaev**）係哈薩克詩人同作家。

## 參考資料

## 出面網頁

類:作家
類:俄羅斯帝國人
類:蘇聯人
類:哈薩克人
查小欣

**查小欣**（，），原名**黎小明**，香港娛樂新聞工作者暨節目主持。

## 政治立場
佢係香港親中派支持者，和備受假新聞爭議嘅文匯報關係友好。

## 備註


## 參考
軍事詭計

，
（）係指一個軍事單位喺戰鬥嗰陣做某啲嘢，令敵方得到錯誤嘅資訊，因而採取錯誤嘅行動，幫助做出呃人行動嘅單位達成目的。

## 睇埋
*軍事戰術
輕騎兵

**輕騎兵**（；）係騎兵一種，指輕裝備嘅騎兵。輕騎兵因為裝備輕，機動性高，所以通常畀人安派去做偵察等要求士兵郁動快嘅任務。
辛偉誠

**辛偉誠**（，；；）係英國保守黨籍嘅政治人。2022年10月25號至2024年7月5號擔任英國首相一職，係英國史上首個亞裔以及印度教徒首相，亦係上任時候第二後生嘅英國首相。

## 背景
辛偉誠嘅父母係印度裔東非人，1960年代英屬東非解殖移民潮期間移民英國。辛偉誠1980年喺修咸頓出世。佢有一個細佬同一個細妹。

佢老婆係印度商人 Akshata Murty，佢哋喺2009年結婚。

## 政治生涯
辛偉誠喺2010年加入保守黨，2015年晉身英國國會下議院，2017、19年成功連任。

2020年2月13號，以39歲年紀任鮑里斯·約翰遜內閣。英國疫情期間，佢大刀闊斧用公帑補貼民生，受到唔少好評。

2022年英國政府危機，同衞生大臣賈偉德喺2022年7月5號率先辭職。

### 參選黨魁
2022年7月至9月，辛偉誠參選黨魁。

* 2022年7月13號第一輪投票，以**88**票多數票入閘下一輪投票
* 2022年7月14號第二輪投票，以**101**票多數票入閘下一輪投票
* 2022年7月18號第三輪投票，以**115**票多數票入閘下一輪投票
* 2022年7月19號第四輪投票，以**118**票多數票入閘下一輪投票
* 2022年7月20號第五輪投票，以**137**票多數票入閘最後一輪投票
* 最後一輪投票輸畀對手卓慧思

同年10月，首相卓慧思因為引發另一次政府危機而辭職，辛偉誠再參選黨魁，喺冇對手下毋需得到選票就自動當選，接替首相一職。

2024年7月5號，辛偉誠辭任首相一職。工黨領袖施紀賢繼位。

## 睇埋
* 英國首相一覽
* 辛偉誠內閣

## 參考資料

## 出面網頁

類:英國下議院議員
類:英國首相
類:英國保守黨員
類:牛津大學舊生
天然染料

**天然染料**係嚟自植物、動物或礦物嘅染料。植物染料用得最多，植物嘅根、莖、葉、花、果都可以做染料，連菇菌類都有人攞嚟做染料。動物染料最常用胭脂蟲。礦物染料有雲母同樹脂。 

五千年前就有人將啲染料躉落個水煲度煮，煮到啲色素出曬嚟，就將想染色嘅嗰塊布，或者啲未織好嘅棉線紗線羊毛線，躉埋入嗰個煲裏邊煮，直至塊布或者啲棉線紗線羊毛線變色為止。好多天然染料需要加定色劑mordants包括礬同硫酸亞鐵，以免染好啲布料甩色。

十九世紀中葉啲人發明人造合成染料，引致天然染料市況一度大幅衰退。合成染料因為可以大量快速製造，啱啱好配合工業革命加速紡織業發展，而且接續而興起的人造合成纖維布料，亦啱用合成染料。1880年至1920年間興起「美術工藝運動」(Arts and Crafts Movement)， 支持呢個運動嘅工藝家，比較鍾意天然染料嘅豐厚多元色澤，事關天然染料時常至少混合兩種以上材料，而人工合成染料係單一材料，喺視覺上較為單調，所以響歐洲嘅家庭工藝染坊，堅持保存天然染料和工法。世界各地嘅傳統文明亦都一直保護傳承天然染料和工法。     

廿一世紀開始天然染料又再熱門要翻生囉，歐美西方啲客越嚟越注重健康，佢哋擔心人工合成染料產生過程嘅有毒石化原料對環境的影響，越嚟越多人翻轉頭用天然染料製造嘅物件。
國際設計聯會

**國際設計聯會**（，簡稱 **ICoD** 或者 **ICO-D**，），又叫**國際設計社團組織**，係代表平面設計嘅國際專業組織，1963年成立，總部設喺滿地可，成員大多數係世界各地嘅平面設計協會同美術學校，目前代表51個國家嘅122個組織。

ICO-D 原名**國際平面設計社團協會**（，全名 ），喺1963年4月27號由兩個平面設計師創立，當時總部喺倫敦，代表17個歐洲國家嘅28個平面設計協會。

佢基本上係個聯會，但係亦接受以個人名義入會。

## 刊物
ICO-D 不定期出版一本叫  嘅學術期刊，由 Routledge 幫手出版。佢嘅前身係1971年創刊嘅 ，1979年停刊，2009年復刊同改名做 （螢光），2015年再改名做 （傳意設計），2017年之後已經冇再出。

## 拎
* 

## 參考資料

## 註
土地公

**土地公**（）係一個道教神祇，大中華地區以至越南同柬埔寨等地都好多人拜，例如香港人傳統上都好興拜土地公。喺民間信仰入面，土地公係地方嘅保護神，係一位有福德嘅善鬼神，雖然土地神喺道教諸神當中地位比較低，但就係同平凡人最親近嘅神祇之一。喺傳統文化入面，祭祀土地神就等於祭祀大地，多數係為咗祈福、求財、保平安、保農業豐收。每個月初二同十六嘅作牙日係土地神嘅祭祀日。

**土地公**，視乎唔同地方嘅文化差異，會有唔同嘅嗌法，有好多個名，例如係**福德正神**、**福德老爺**、**福德爺公**、**土地公公**、**土地爺爺**、**土地公伯**、**土地伯**、**土地伯公**、**大伯公**、**土地神**、**土地爺**、**地主（子）公**、**后土**、**社神**、**社公**、**社君**... 呀噉。當中琉球人係嗌佢做**土帝君**嘅。

## 神格職能

一般嚟講，土地神係基層神明，只係負責做地方嘅行政神，保護鄉里安寧平靜。亦有學者認為土地公屬於城隍之下，專門掌管鄉里死者嘅戶籍，係地府嘅行政神。

閩南人傳統認為，土地神可以保佑農業收成，保佑商人做生意順利，保佑旅客旅途平安，甚至仲保護埋墳墓免受邪魔侵擾。土地神係功能性好強嘅神。一般講法話，土地神係地方嘅守護神，鄉里之神，仲有財神噉嘅性質。

有啲地方嘅人認為，如果百里侯肯為土地公加官晉爵，加冕授階，戴上官帽之後嘅福德正神，晉升到相當於(縣)城隍爺嘅位階。2011年5月，花蓮縣吉安鄉慶豐村嘅土地公，由當時任花蓮縣長傅崐萁將佢晉升為城隍爺。
蕭灑小姐

《**蕭灑小姐**》（）係臺灣歌手蕭亞軒嘅第11張錄音室專輯，2010年9月24號響金牌大風發行。呢隻碟由小安、Jae Chong、蕭亞軒、阿弟仔、馬毓芬同陳思宇監製，而且蕭亞軒亦都有份參與咗其中5首歌曲嘅創作同埋3首歌曲嘅監製。

## 曲目

## 人員

**曲目 #1**
* 小　安－和聲編寫、和聲
* 蕭亞軒－和聲
* 王永均－錄音師
* 王俊傑－混音師
* 強力錄音室－錄音室、混音錄音室

**曲目 #2**
* Jae Chong－和聲編寫、和聲、混音師
* 蕭亞軒－和聲
* 陳忠宏－錄音師
* 音沛錄音室－錄音室
* Juice Shake Studio－混音錄音室

**曲目 #3**
* 蕭亞軒－和聲編寫、和聲
* 陳忠宏－錄音師、混音師
* 音沛錄音室－錄音室、混音錄音室

**曲目 #4**
* Jae Chong－和聲編寫、混音師
* 蕭亞軒－和聲
* 陳忠宏－錄音師
* 音沛錄音室－錄音室
* Juice Shake Studio－混音錄音室

**曲目 #5**
* 小　安－和聲編寫
* 蕭亞軒－和聲
* 王永鈞－錄音師
* 王俊傑－混音師
* 強力錄音室－錄音室、混音錄音室

**曲目 #6**
* 阿弟仔－和聲編寫、和聲
* 蕭亞軒－和聲
* 陳振發－錄音師
* 強力錄音室－錄音室
* 樊乃綱－混音師
* 有禾錄音室－混音錄音室
* 廖偉傑－執行製作

**曲目 #7**
* Martin Tang－結他
* 馬毓芬－和聲編寫
* 鍾國泰－錄音師
* 林正忠－混音師
* 白金錄音室－錄音室、混音錄音室

**曲目 #8**
* Jae Chong－和聲編寫、和聲、混音師
* 蕭亞軒－和聲
* 陳忠宏－錄音師
* 音沛錄音室－錄音室
* Juice Shake Studio－混音錄音室

**曲目 #9**
* 倪方來－結他
* 馬毓芬－和聲編寫、和聲
* 鍾國泰－錄音師、混音師
* 白金錄音室－錄音室、混音錄音室

**曲目 #10**
* 徐研培－結他
* 陳柏州－鼓
* 阿弟仔－和聲編寫、和聲
* 蕭亞軒－和聲
* 陳文駿－錄音師
* 強力錄音室－錄音室
* 樊乃綱－混音師
* 有禾錄音室－混音錄音室
* 廖偉傑－執行製作

**曲目 #11**
* 蕭亞軒－和聲編寫、和聲
* 陳忠宏－錄音師、混音師
* 音沛錄音室－錄音室、混音錄音室

**曲目 #12**
* 倪方來－結他
* 蕭亞軒－和聲編寫、和聲
* 陳思宇－和聲編寫
* Trinity－和聲
* Zender Liao－和聲
* －和聲
* 錢家瑞－錄音師
* 楊大緯－混音師
* 白金錄音室－錄音室
* 強力錄音室－錄音室
* 楊大緯錄音室－混音錄音室

**CreArt Entertainment Co.,Ltd－音樂統籌**

**呂康惟－執行製作**

**Yasuji Yasman Maeda－母帶後期處理錄音師**

**Tsubasa Yamazaki－母帶後期處理錄音助理**

**Bermie Grundman Mastering－母帶後期處理錄音室**

## 發行歷史

## 參考

## 出面網頁
* 
*
蔡慧敏

**蔡慧敏**，前無線電視藝人，1996年參選亞洲小姐，因為身材而得到唔少觀眾注意，被封為「大乳牛」，亦曾經被指介入女藝人小雪嘅婚姻入面。不過，佢喺演藝圈發展唔算順利，之後慢慢淡出，2019年攞到謝菲爾德大學 (The University of Sheffield)碩士學位。

## 演出作品

* 2000年：《妙手仁心II》

## 參考
靠開火偵察

**靠開火偵察**（）係一種軍事戰術。

想像家陣有位士兵 X，佢大致知敵方喺邊個位，但佢唔肯定敵方嘅確切位置，於是佢就攞武器向住敵方嘅大概位置開火，敵方可能會諗住自己畀人發現咗，因而郁動或者郁手還火－噉 X 就成功得知對方喺邊個位，達到「用開火嚟做偵察」噉嘅效果。

## 攷
時局圖

《**時局圖**》係中國晚清時期一幅時事漫畫，展示中國瀕臨畀列強瓜分嘅局面，一般認為係興中會會員謝纘泰畫嘅。漫畫嘅特色係用唔同動物去代表唔同列強。

## 改編
2022年9月30號，香港時事漫畫家阿塗受《時局圖》啟發，發表「2022年版《時局圖》」，畫出2022年中國同週邊地區嘅局面。

## 參考
琉球音階

**琉球音階**時今一般指嘅係一種五聲音階，由五隻音組成：do、mi、fa、so、ti、do，而唔包括 re、la，用喺成隻沖繩縣以及鹿兒島縣奄美群島嘅沖永良島同與論島。近年都得到日本本土啲流行音樂採用。

之不過，沖繩傳統上用嘅音階其實唔止一隻。最廣泛使用嘅音階係隻五隻音加 re 組成嘅，即 do-re-mi-fa-so-ti-do 音階，山内盛彬喊佢做**嬰陰旋法**，都常用喺現代、當代沖繩音樂，譬如「ハイサイおじさん」。因此，所謂嘅琉球音階隻詞嘸一定反映得到真實情況畀沖繩啲音階。

## 睇埋
* 沖繩音樂
* 琉歌

## 參考資料
二進制代碼嘅兼容性

**二進制代碼嘅兼容性**（）指一部電腦係咪都能夠行某段寫畀第部電腦行嘅碼，途中唔使改或者重新編譯段碼。

## 睇埋
*寫程式架生
*軟件工程
Bug 跟蹤管理系統

**Bug 跟蹤管理系統**（）係指用嚟紀錄住啲有關 bug 嘅報告嘅應用程式。

## 睇埋
*寫程式架生
*Debug
陳銘傑，何傳經律師事務所

**陳銘傑，何傳經律師事務所**開喺香港，可能同經民聯傍民建聯關係密切，因以其名義或場地實行嘅詐騙事件頻生而聞名。
## 事
有7單似乎係靠冒充該公司搞出來嘅電話貸款騙案，响2022年2月至4月發生，雖然沙田裁判法院斷定爾壇嘢係由成個犯罪集團搞出來嘅，但係得1個叫黃澤曦嘅中學生被判罰。
 
响2022年10月，無綫電視傍升旗易得道揭發有大把彼此相關，包括**香港債務重組協會**在內嘅檔口，打着債務重組傍債務紓緩嘅旗號來周圍呃錢；渠等得悉其中1個苦主首先俾人安排向某間財仔借筆新錢，然後被叫去該律師行嘅辦公室入面，以上述資金支付法律費用等，並簽署若干文件；光棍派出該處律師**林浩然**嘅咭片，聲稱跟着嘅嘢由渠負責，然而苦主並無得到所買嘅服務，相關人等又唔再聯絡到，自己嘅欠債亦因此百上加斤；雖然事發地點係外人無得隨便出入嘅私人地方，但係該律師行否認與此有關；無綫電視傍升旗易得道各自按獨家消息分析，前者甚為懷疑爾個辯解，後者就咬定係大話。

《東張西望》於2023年4月再次報導疑似陳銘傑，何傳經律師事務所嘅醜聞，當中嘅內容主要來自對疑似另一個受害者傍一個疑似其離職員工嘅專訪，大意為上一段所述個案疑似只係該律師樓有份炮製嘅大量同類欺詐糾紛之一，並攞出兩者提供嘅疑似證物，就此向其他方質詢，該辦事處嘅在職受訪者對今次嘅指控同對上次嘅一樣否認。

## 史
*何傳經（英文：Ho Chuen King Charles）響2016年9月8號起獨資經營何傳經律師事務所（英文：C.K. Charles Ho & Co.）。陳銘傑（英文：Chan Ming Kit）響2018年3月1號成為何傳經律師事務所嘅合夥人；過左唔知幾耐，個商號改為陳銘傑，何傳經律師事務所（英文：**Chan & Ho, Solicitors**（舊）、**Chan & Ho**（新））。

*響2022年7月1號，陳銘傑喺陳銘傑，何傳經律師事務所嘅身分由合夥人變成顧問，同時開始獨資經營陳銘傑律師行（英文：Joseph M.K. Chan, Solicitors（舊）、Chan Joseph M.K., Solicitors（新））；陳銘傑，何傳經律師事務所個中文名響其後嘅某日換作**陳何律師事務所**（個英文名冇跟着變）。

*響2024年2月28號之後嘅唔知幾時，林浩然（英文：Lam Ho Yin）易名：中文嘅變為**楊展溢**（早過2024年7月1號），英文嘅先改作Lam Samuel Ho Yin再轉成Yeung Samuel Chin Yat。楊展溢響2025年1月2號成為陳何律師事務所嘅合夥人。
## 注

## 攷

## 呤
*陳銘傑，何傳經律師事務所
*香港債務重組協會 | 債務重組服務公司 - hkdebtra.com
新時代奮鬥者

《**新時代奮鬥者**》（）係港台電視製作嘅真人騷選秀節目，由2022年7月3號到8月21號喺港台電視31首播，播映時間係逢禮拜日19:30—20:00，由李志剛主持。節目招募咗廿五位後生仔女，提供演藝訓練。

## 參加者

## 出面網頁
*新時代奮鬥者
*香港電台網站：新時代奮鬥者
擴散模型

**擴散模型**（），又喊做**擴散概率模型**，係機械學習裏頭一種潛在變數模型。啲模型係憑變分推斷訓練嘅馬可夫鏈。模型嘅目標係學習種潛在結構畀隻數據集，透過建模畀種方式，種藉由佢啲數據點識擴散開喺隻潛在空間嘅。喺電腦視覺領域，噉樣代表到藉由訓練並學習到種逆過程畀擴散過程，一隻神經網絡會識做去噪畀啲圖像，啲經過高斯噪音模糊過嘅。

擴散模型得到引入喺2015年，出於非平衡熱力學方面嘅動機。

擴散模型可以應用喺各種任務，包括有去噪、修復圖像、超解像度、與及生成圖像。譬如，一個生成圖像嘅模型會跟一幅隨機噪音嘅圖像開始，然之後接受訓練畀逆過程畀擴散到自然圖像之後，模型會識得生成新嘅自然圖像。最近嘅例子有OpenAI隻文本到圖像模型DALL-E 2得到發佈喺2022年4月13號。佢攞擴散模型做模型先驗（產生圖像embedding喺畀有文本標題陣時）與及生成最終圖像嘅decoder。同樣使到擴散模型嘅仲有Google嘅Imagen，喺同年5月23號出。

## 睇埋

* 擴散過程
* 馬可夫鏈
* 變分推斷
* 變分自編碼器（VAE）

## 考
Vladimir Borovsky

**Vladimir Borovsky**係俄羅斯填詞人。

## 填詞作品
*《Opera 2》
*《Soul》

## 參考資料

類:填詞人
類:俄羅斯人
台灣同烏克蘭關係

**台灣同烏克蘭關係**，喺國際關係嘅層面上，暫時仲未有正式嘅外交關係。雖然台灣試圖喺1992年同2005年尋求同烏克蘭建立外交關係，但係被中國政府阻撓，兩次都冇結果。

因為台灣喺烏克蘭並冇代表處，領事館嘅問題一向都係交畀另外一國嘅代表處處理，呢個本來係位於莫斯科嘅代表處，但係由於俄羅斯入侵烏克蘭，2022年2月26日開始已經暫時將代表權交咗畀位於華沙嘅台北代表處。

## 參考
自動完成

**自動完成**（；）係好多文字編輯器都有嘅功能，指估計用家跟住想打啲乜。

例如源碼編輯器嘅自動完成功能噉，會畀用家齋靠撳一兩個掣就即刻打段碼出嚟；好似下圖幅 gif 噉，用家淨係打咗 `Conso`，個編輯器經已估佢想打 `Console` 同相關嘅陳述式，仲畀佢有得打打吓直接叫個編輯器出其中一段陳述式。

## 睇埋
*原始碼編輯器
*自然語言處理
*速記

## 參考
我愛我

《**我愛我**》（）係臺灣歌手蕭亞軒嘅第12張錄音室專輯，2011年12月29號由金牌大風發行，呢隻碟由小安、李偉菘、阿弟仔、陳偉、蕭亞軒、呂康惟、陳星翰同畢國勇監製。

## 曲目

## 發行歷史

## 參考
賀軍翔

**賀軍翔**（，），係前台灣TVBS男藝員，台灣男藝人，佢喺台北市出世，人稱**賀小美**，同同期出道嗰陣嘅時候包括好友曾與楊佩婷、楊丞琳等人合作，而於鄭元暢一同帶領「台灣花樣美男」風潮等。

## 參考

## 出面網頁

*
*
*
*
*
*
*
*
楊佩婷

**楊佩婷**，又名**楊沛婷**（），係台灣演員、前台灣TVBS賀軍翔旗下嘅合約藝員。代表作有《愛情合約》、《惡作劇之吻》，《惡男宅急電》。

## 參考

## 出面網頁
*楊沛婷官方網站
括弧配對

**括弧配對**（）係好多文字編輯器都有嘅功能，指「檢驗啲括弧啱唔啱」嘅功能。

例如 `((()))` 呢段碼有 3 個 `(` 3 個 `)`，所以啲括弧配對得啱，而 `(({)))` 呢段碼就唔啱－有 2 個 `(` 3 個 `)`，而個 `{` 冇對應嘅 `}`。括弧配對功能就係攞一段碼，然後話畀用家知「啲括弧啱唔啱，而如果唔啱，係喺邊個位出錯」噉嘅資訊。

## 睇埋
*源碼編輯器

## 攷
撤退

**撤退**（）係指一隊軍人向自己陣地嗰邊退返，同時佢哋同敵隊保持一定距離得嚟又保持接觸。

喺軍事戰術上，撤退有好多種用途。

## 睇埋
*軍事戰術一覽
*扮撤退
Scheme (程式語言)

**Scheme**（）程式語言係 Lisp 嘅分支，由 Guy Steele 同 Gerald Sussman 設計，1970年代推出。佢有一個 IEEE 標準，但係實際標準係一套叫 R*ⁿ*RS（Revised*ⁿ* Report on the Algorithmic Language Scheme，有關算法語言 Scheme 嘅第 n 次方修訂報告）嘅文件，常見嘅係跟 R⁵RS 嘅版本，但係最新嘅標準係 R⁷RS small（R⁷RS 小型版）。

R⁵RS 嘅版本非常基本，但係 2007 年推出嘅 R⁶RS 標準將好多以前唔兼容嘅做法都標準化咗；除咗 R*ⁿ*RS 之外，亦都有一個叫做 SRFI（Scheme Requests for Implementation，Scheme 實作要求）嘅標準化過程，目的係將 Scheme 嘅函數庫標準化，SRFI 喺 1998 年開始運作，標準化咗嘅函數庫有啲會入返  R*ⁿ*RS  入面。

Scheme 係 GNU 計劃嘅一隻標準手稿語言，佢哋嘅版本叫做 Guile。

## 睇埋
* Common Lisp

## 拎
* 

## 參考資料
極簡化

**極簡化**（； ）係編程用到嘅手法，指緊由段源碼中攞走啲不必要嘅字符，例如係空格噉。好多時，呢啲字符加落段碼度純粹係為咗等段碼清楚啲易睇啲，冇任何實質作用，所以編程員可能會剷走呢啲字符，用嚟減少源碼嘅長度。

## 基本例子
好似以下呢段 JavaScript 碼嘅第一行噉－


```javascript
var array = [];
for (var i = 0; i < 20; i++) {
  array[i] = i;
}
```


極簡化咗就會變做噉：


```javascript
var array=[];for(var i=0;i<20;i++){array[i]=i;}
```


極簡化可以視為一種翻譯，由一種語言譯成同一種語言，但係將所有幫到人理解程式嘅部分全部掉走。

## 睇埋
*源碼編輯器
*寫程式架生
## 引述
扮撤退

**扮撤退**（）係軍事戰術一種。

例如想像有隊部隊 A，佢哋同敵軍交戰緊。打打吓，佢哋特登撤退（但佢哋查實冇必要撤退）引敵人追趕佢哋，跟住追到咁上下 A 嗰班事先匿埋好嘅同伴就埋伏嚟追趕 A 嘅敵人。

例如喺出名嘅希斯汀戰役（Battle of Hastings）當中，諾曼人嘅軍隊就用咗扮撤退嘅戰術。

## 睇埋
*軍事戰術一覽
## 攷
自相似

**自相似**（；）喺數學上係指一件物體同佢其中一部份相似（或者大致相似）。

好多碎形都有自相似呢種特性。
曲氏雪花

**曲氏雪花**（）係一隻早期發現同描述嘅碎形，有自相似特性。佢係用曲氏曲線（Koch curve）砌出嚟，係瑞典數學家海里格·馮·科赫喺1904年喺論文「On a Continuous Curve Without Tangents, Constructible from Elementary Geometry」到提出嘅。

## 整法

一塊曲氏雪花嘅整法（簡化噉講）如下：
#首先，攞住個等邊三角形（三條邊一樣咁長、三隻內角都係 60° 嘅三角形）；
#同每條邊，做以下步驟
#*將條邊分做三橛，三橛一樣咁長；
#*用中間嗰橛做底邊，畫個新嘅等邊三角形，呢個三角形要指向外；
#*將上一步入面攞嚟做底邊嗰條線剷走；
#步驟 2 產生嗰啲新三角形，每個都攞嚟做步驟 1 同 2，同時忽略嗰啲剷走咗嘅底邊。

想像將上面嘅過程無限噉重複，就會出好似下面幅 gif 噉嘅情況。好似曲氏雪花噉嘅碎形有好多畀人覺得係得意嘅特徵－例如攞住塊真正嘅曲氏雪花，再慢慢噉望近啲，會發覺無論望到幾近，塊雪花都仲會有更加細嘅三角形（仔細結構），而且啲細結構同大結構相似（自相似）。

## 註釋

## 睇埋
*碎形
*雪花

## 參考資料
香港金融管理學院

**香港金融管理學院**係中英教育集團旗下，辦公室位於香港上環但網站喺上海註冊嘅一間私立教育機構，喺1999年成立。重要人物包括王中英，張奕敏等。

佢哋主要作為上海財經大學、華中師範大學等中國大學喺香港嘅課程提供者。佢哋同呢啲中國院校嘅合作，有時亦得到中聯辦嘅支持。

## 外面連結
*官方網站
*

## 參考
王中英

**王中英**，香港親中派商界人士，中英集團有限公司董事長。

## 部分公職

* 香港各界婦女聯合協進會名譽會長
* 上海海外聯誼會常務理事
* 香港中華教育基金理事長
* 香港金融管理學院董事長
* 滬港社團總會執委

## 政治立場
佢係香港親中派一員，不時帶領旗下香港金融管理學院同香港中聯辦以及其他中國院校交流。

佢另外支持大幅度削減區議會直選議席同埋限制非建制派人士參選嘅所謂嘅「支持完善地區治理建議方案」。

## 參考
張奕敏

**張奕敏**，香港親中派人士，香港中國金融協會理事、香港金融管理學院院長。喺上海工作嘅香港人。

## 部分公職

* 香港現場管理學會會長
* 湖北省政協委員
* 上海香港聯會副會長
* 香港中華教育基金副理事長
* 滬港社團總會執委

## 政治及經濟觀點
佢係香港親中派人士，另外亦主張發展綠色金融。佢認為現時全球環境有好多問題，需要大量投資去解決，所以要用金融手段引導資金流向綠色同可持續發展項目入面。

佢另外支持大幅度削減區議會直選議席同埋限制非建制派人士參選嘅所謂嘅「支持完善地區治理建議方案」。

## 參考
馬力 (搞清楚)

**馬力**可以係：
*馬力：量度功率單位。
*馬力 (立法會議員)：香港立法會議員、民建聯主席。
Old Fashioned (黎明同張敬軒單曲)

〈**Old Fashioned**〉係一首香港原創歌曲，由WE5作曲、許弘毅填詞、T.Ma編曲同監製、黎明同張敬軒主唱，國語版〈乾杯〉由周耀輝填詞，兩個版本同時喺2021年8月10日由唱片公司Amusic喺各音樂平台首次發行。

## 參考資料
Hera (太空任務)

**Hera** 係歐洲太空總署太空安全開發緊嘅太空任務。佢嘅主要目標是試下用唔用到動能撞擊方法，令到近地小行星同撞擊地球嘅軌跡偏離。佢將測量由撞擊小行星嘅人造彈​​丸產生嘅隕石坑嘅大細同埋形態仲有佢傳遞嘅動量，咁樣做可以測量到撞擊產生嘅偏轉效率。
香港中國金融協會

**香港中國金融協會（英語：Chinese Financial Association of Hong Kong）**係一個香港親中派金融業界組織，2008年成立。前身係中國高等院校香港校友會聯合會（中國高校聯）旗下嘅團體，2012年4月12號起改名，主要係促進香港同中國金融界嘅交流。

現時主席係張麗，部分主要人物包括：張奕敏、熊力頲、黃恒德、段婷、江競競、費翔、胡章宏等。

佢哋有時會喺唔同媒體（例如：灼見名家）發表文章。

## 外部連結

* 官方網站

## 參考
杜國樑

**杜國樑**（，）係香港職業足球員，而家效力香港超級聯賽球會港會。佢喺香港出世，中法混血。佢阿哥杜國榆（Remi Dujardin）亦係香港職業足球員。

## 演出
### 電視節目（ViuTV）
*2022年：《姊妹們的國際市場》參加者
關浩霆

**關浩霆**（，）係英國政治人，保守黨員，2022年9月6號獲新任英國首相卓慧思任命做財政大臣，同年10月14號被免職，係英國第一位黑人財相，亦係二戰後任期第二短嘅財相。

## 出面網頁
美麗新香港

**美麗新香港**係對香港嘅一個形容詞，最先喺2021年由時任香港行政長官林鄭月娥提出，作為佢對香港嘅願景，佢喺一個記者會入面解釋，係指準確全面貫徹「一國兩制」之下，以「一國」為本，但善用國家畀嘅「兩制」嘅香港；經濟高度開放嘅香港；維護市民應有、依法享有嘅權益同自由嘅香港。由於呢個詞睇落似反烏托邦作品《美麗新世界》，網上世界亦會用「美麗新香港」呢個詞作反諷，揶揄香港變成《美麗新世界》入面嘅「烏托邦」。

## 同名作品
《美麗新香港》亦係一首粵語流行歌嘅名，由組合My Little Airport主唱，2014年推出，亦係電影《金雞SSS》嘅主題曲。

## 參考
佘英輝

**佘英輝**（英文：**Shea Ying Fai**（花名：Damien））香港親中派政治人兼律師，又喺大陸做委託公證人，仲喺兩地有多個公職。渠開嘅**佘英輝律師行**（英文：**Damien Shea & Co., Solicitors**），總部位於香港，有代表處設喺深圳。不過，渠傍自己檔生意之所以出名，係因為兩者鬧出過毋少同香港傍大陸法律背道而馳嘅醜聞。

## 公職

* 香港再出發大聯盟發起人

## 爭議

### 被指涉及貴利強逼債仔賣樓事件
2011年6月，香港副學士學生劉耀銘喺澳門賭輸錢借貴利，但錢都未到手俾扒仔綁架咗，跟着被騎龍去香港，被勒索港幣150萬嘅贖金；綁匪兼收數佬周康誼及Eddie，重有另外2個男同黨脅持住劉耀銘，喺佘英輝律師行嘅會議室入面，逼佢喺一份唔知乜嘢文件上面簽名；後來苦主被釋放，知道咗嗰份係將自己個價值港幣300—400萬嘅唐樓單位，以港幣200萬賤賣畀周康誼嘅契約，事實上重要係對方冇畀過錢，就完成轉讓程序，於是報警兼告上法庭，嘗試攞翻；官司去到2013年3月都仲未了結。

### 北京夜蒲醜聞
响2016年5月，中澳法學交流基金會响參加「一帶一路」訪京團嘅期間，佢同部分成員喺北京連續3晚夜蒲，之後佘英輝同翁繼文當時攬着陪唱女郎嘅親密被俾傳媒公開，引來唔少批評。兩人喺輿論壓力之下引咎辭職，無份去玩嘅成員譚惠珠、梁美芬、傍陳國基亦同佢等劃清界線。

### 武漢肺炎疫情期間違犯防疫規定
响2021年7月，當時正值武漢肺炎疫情，香港攜創會舉行晚宴，搞手李寶貝上載徂尐响當時影嘅相去互聯網度；由其中可見，佘英輝當時傍另外最多9個人無戴口罩靠近彼此合照，顯示佢等可能違反防疫規定。

### 被指同黑社會關係密切
响2022年3月，升旗易得道引述報料，披露和勝和坐館候選人李白喺佘英輝律師行做師爺，分別係郭永鴻傍佘英輝喺黑社會傍法律界嘅得意門生，亦提及梁美芬同爾班友蛇鼠一窩，靠做污糟生意賺錢，重展示佘英輝、李白及梁美芬嘅合照來支持爾個講法。

## 僃注

## 參攷
美麗新世界

《**美麗新世界**》（***Brave New World***）係英國作家阿道斯赫胥黎創作嘅反烏托邦小說，1932年發表，背景設定喺2540年嘅倫敦。佢同《一九八四》、《我哋》並列做「三大反烏托邦小說」。

## 睇埋
*美麗新香港
我哋 (小說)

《**我哋**》（***Мы***）係俄羅斯作家葉夫根尼扎米亞京創作嘅反烏托邦科幻小說，故事嘅背景係未來極權社會。1920-1921年發表。佢同《一九八四》、《美麗新世界》並列做「三大反烏托邦小說」。

## 背景
我哋嘅背景設定喺未來，小說用第一人稱自述嘅形式展開，主角叫做「D-503」（俄文：Д-503）。「D-503」住喺「聯眾國」（英文版譯做：The One State），係一個太空船工程師，係「積分號」（英文版譯做：INTEGRAL）嘅設計師。「聯眾國」係一個幾乎完全係用玻璃起嘅城市國家，呢個結構方便政府大規模監視居民嘅一切活動，所有人都用一個號碼代表自己，就好似一間大型嘅全景玻璃監獄。生活喺嗰度嘅人就生活喺泰勒（F. W. Taylor）式嘅科學管理之下（註：F. W. Taylor喺美國機械工程師兼管理學家，係The Principles of Scientific Management嘅作者，喺現代工廠管理嘅始祖），所有人步調一致，都著住制服。社會嘅運作，嚴格按照預設嘅邏輯同理性運行，所有個人行為都係基於國家設定嘅公式同方程式嘅邏輯。

作者寫《我哋》其實同佢嘅人身經歷好有關係，佢經歷過1905年同1917年嘅兩次俄國革命。佢喺英國紐卡素嘅Jesmond（紐卡素城中心嘅東北面大約2公里距離）住嘅時候，喺泰恩河嘅一間造船廠打過工（註：當年泰恩河流域、紐卡素城附近有好多造船廠）。呢啲打工經歷，令佢對泰勒式科學管理之下，大規模嘅工廠嘅分工合作相當反感。

## 情節
「聯眾國」征服咗整個世界之後嘅幾百年，起緊太空船 「積分號」去侵略同征服外星。太空船嘅總工程師 D-503 開始寫日記。

同「聯眾國」 嘅所有其他居民一樣，D-503 住喺一棟玻璃屋裏面，受到秘密警察同埋國安單位嘅嚴密監視。 D-503 嘅情人 O-90 俾「聯眾國」 安排喺某啲夜晚去探視佢。O-90 因為俾系統認為太矮，唔可以生BB，所以對自己嘅生活狀況深感悲痛。 O-90 嘅另一個情人 R-13， R-13 係詩人，亦都係 D-503 喺最好嘅朋友，佢喺俾獨裁政府公開處決嘅時候朗誦自己嘅詩。

喺同 O-90 進行指定嘅散步嘅時候，D-503 遇到一個叫 I-330 嘅女人。 I-330 食煙、飲酒，並且係無申請到非涉及感情嘅性探訪（sex visit）之下，無恥咁同 D-503 調情； 根據「聯眾國」 嘅法律，無預先申請嘅性活動係非法嘅。

D-503 對  I-330 嘅引誘，既排斥又著迷，佢努力咁去克服 I-330 對佢嘅吸引力。 I-330 邀請佢參觀古屋，呢間古屋係「聯眾國」 唯一嘅一間除咗窗之外，其他地方都唔透明嘅建築物。 所有喺城市周圍挖掘出嚟，有美學同歷史意義嘅嘢，都係存放喺呢度。I-330 向 D-503 講，佢同一個密謀推翻「聯眾國」嘅組織（Mephi）有關。 I-330 仲帶咗 D-503 穿過古屋裡面嘅秘密隧道，出咗環繞城邦嘅綠牆外面嘅世界。 喺嗰度，D-503 遇到咗外部世界嘅居民：佢哋係身披動物毛皮嘅人類。 Mephi 嘅目標係摧毀綠牆，等「聯眾國」嘅居民同外界可以重新團結。

雖然最近佢哋兩個之間出現咗啲感情裂痕，O-90 仍然想同 D-503 非法生BB。 D-503 開始時唔肯，不過 O-90 應承會依法將BB交俾「聯眾國」 撫養，D-503 終於答應咗。 喺懷孕期間，O-90 意識到佢無辦法忍受到同BB分離。 喺 D-503 嘅要求之下，I-330 安排 O-90 偷渡到綠牆外。

喺最後一篇日記嗰度，D-503 冷漠咁講述咗佢俾人夾硬綁喺枱上面，接受咗「大行動」。「大行動」係一個發動「聯眾國」居民嘅政治運動，目的係防止可能發生嘅騷亂，將有可能危害「聯眾國」統治嘅人做思想改造，消除想像力同情感，令佢哋變成「可靠」嘅「人形拖拉機」，為「聯眾國」服務。呢次「大行動」之後，D-503 自願咁向「聯眾國」獨裁者「恩人」（Benefactor）講咗 Mephi 嘅內部運作情況。 令D-503 表示驚訝嘅係，即使用咗酷刑， I-330 都唔肯舉報戰友。 不過最終，I-330 同其他被捕人士，依然俾「恩人」處死。

Mephi 嘅起義積聚力量； 部分嘅綠牆區域俾佢哋摧毀咗，鳥類重新喺城市裡面出現，啲人開始敢做出反叛行為。 雖然 D-503表示希望「恩人」恢復「理性」，但係小說嘅結尾係「聯眾國」受到質疑。 I-330 嘅座右銘係，就好似無最大嘅數字咁樣，無可能有最終嘅革命。
ACX院線

**ACX院線**（），係香港一個事實上執咗戲院院線，2020年開張，由宏寰文化傳播經營，曾經喺香港有1間影院（ACX Cinemas@北角匯）。

佢喺2024年10月31號開始「暫停營業」，但超過一年都冇「恢復營業」嘅消息，所以可以睇成已經執咗笠。

## 參考

## 出面網頁
*ACX院線
連通空間

喺拓撲學上，一笪**連通空間**（）係種拓撲空間，特徵係唔可以表示做兩個或者以上不交非空集開放子集之間嘅併集。
長鏡頭 (歌)

《**長鏡頭**》係由小寒填詞，蔡健雅作曲，那英演唱。呢首歌收錄喺《那又怎樣》專輯。

## 翻唱
*楊宗緯
*蘇運瑩

## 參考資料
長鏡頭

**長鏡頭**（）係一種將單個鏡頭一直拍好耐、中途唔切換鏡頭畫面嘅拍攝手法。由於長鏡頭拍攝難度大，可以相當程度展現導演嘅調度、時間掌控功力。

## 參考資料
運算幾何

（）係指用運算方法做嘅幾何學研究。

## 演算法
運算幾何同呢啲演算法有啦掕：
*碰撞探測
## 應用
*電腦視覺
## 睇埋
*電腦圖像
*Processing
我們的主題曲

《**我們的主題曲**》（，粵文：我哋嘅主題曲）係香港無綫電視嘅音樂節目，喺香港時間2022年10月9號開始逢禮拜日22:00到23:00喺翡翠台播。呢個節目每集有唔同劇集主題，嘉賓會獻唱經典劇集歌曲。同埋，為咗慶祝無綫電視55周年台慶，星夢娛樂推出《「經典‧傳承」無綫電視55周年大碟》，收錄咗十首經典劇集主題曲或者插曲，邀請歌曲嘅原唱歌手同新晉歌手合唱，相關嘅合唱音樂影片都喺節目入面首播。

## 每集內容

## 出面網頁
*我們的主題曲 - 主頁 - tvb.com
*我們的主題曲 - myTV SUPER
翁繼文

**翁繼文**（花名：Raymond）係個喺香港撈法律傍政治嘅阿叔，立場親中共，渠由於激烈批評曾鈺成傍葉劉淑儀及同佘英輝一齊幫襯北京風月場所而出名。

## 參攷
莫斯科數學紙草書

**莫斯科數學紙草書**（）係嚟自公元前 1850 年嘅一份古埃及紙草文獻，有提供數學方程式計 3D 物體嘅體積。

## 睇埋
*幾何學史

## 攷
陽光路上

《**陽光路上**》係香港歌手黎瑞恩主唱嘅一首粵語流行歌，1994年推出，收錄喺同名大碟同埋同名細碟。首歌改編自日本歌手松田聖子嘅《大切なあなた》（解做「重要嘅你」），由松田聖子同小倉良作曲，向雪懷填詞。呢首歌係粵語樂壇入面其中一首經典嘅勵志歌。

## 翻唱版本
*2018年，鞋履品牌ECCO用《陽光路上》做廣告歌，並將首歌重新編曲得較為輕快活潑，由Robynn & Kendy主唱。
*2022年，恒生銀行亦用《陽光路上》做廣告歌宣傳私人貸款，由佢哋嘅虛擬代言人「虛擬KOL Hazel」主唱，編曲風格被指同Robynn & Kendy主唱嘅版本相似。

## 出面網頁
*
*
*
湯彼利

**湯彼利**（英文：**Tombili**，唔知佢幾時出世，2016年8月1號喺伊斯坦堡去世）係一隻嚟自伊斯坦堡嘅流浪貓。佢因為一張挨喺行人路嘅相而出名。伊斯坦堡市喺湯彼利過咗身之後起咗個雕像紀念佢。
許晉邦

**許晉邦**（**Jim Hui**，）係香港男演員，2013年香港演藝學院戲劇學院學士畢業，做過大量舞台劇，亦有客串電視劇同綜藝節目。2021年佢參與選秀真人騷節目《直播王》，攞到總冠軍。

## 演出
### 電視劇（ViuTV）
*2022年：《940920》 飾 魚蛋手下
*2022年：《野人老師》 飾 Billy Chan
*2023年：《冰上火花》 飾 韋康正（煙屎）
*2024年：《十七年命運週期》 飾 Goodman
*2024年：《出租大叔》 飾 歐陽比達（Bobby）
*2025年：《弊傢伙！我要去祓魔》 飾 梁樂寬
*2025年：《三命》飾 戲院小混混田七

### 電視劇（無綫電視）
*2018年：《救妻同學會》 飾 黑幫成員

### 電視節目（ViuTV）
*2021年：《直播王》參賽者（37號 Jim）
*2021年：《台灣乜都拜》短劇演出
*2024年：《給香港的情書》第21集嘉賓

### 電視節目（香港開電視）
*2022年：《嘉嘉醫療自助班》短劇演出

### 電視節目（無綫電視）
*2017年：《最緊要好玩》演出
*2017年：《最緊要好好玩 消暑版》演出

### 電影
*2019年：《G殺》 飾 賊人
*2026年：《電競女孩》 飾 小店店主

## 出面網頁
*香港影庫：許晉邦
*
陳怡岳

**陳怡岳**係臺灣民主進步黨政治人物，而家係嘉義縣議會副議長。

## 參考

類:台灣政治人
蘇伊俊

**蘇伊俊**（**So Yi Chun**，）係香港退役籃球員，2004年到2021年服役，亦有參與過幕前演出工作。

田徑傷健運動員蘇樺偉係佢堂阿哥。

## 演出
### 電視劇（ViuTV）
*2022年：《季前賽》 飾 施啟興

### 電視節目（ViuTV）
*2016-2017年：《體育係…》主持

### 電視節目（香港開電視）
*2022年：《有線星級學堂：輕鬆在家gym》主持

### 電視節目（無綫電視）
*2015年：《超強選擇1分鐘》第11集嘉賓

## 出面網頁
*
*
胡卓希

**胡卓希**（**Jason Wu**，）係香港男演員，屬天高娛樂旗下，2012年出道，拍過唔少電影、電視劇同MV。

## 演出
### 電影
*2015年：《衝上雲霄》 飾 宣傳片導演
*2016年：《S風暴》 飾 Gary
*2019年：《犯罪現場》 飾 CID葉警官
*2020年：《Baby復仇記》 
*2020年：《我的筍盤男友》 飾 Jason
*2021年：《二次人生》 飾 芷玲朋友Jason
*2021年：《媽媽的神奇小子》 飾 俊俏運動員
*2021年：《濁水漂流》 飾 光仔
*2021年：《G風暴》 飾 Jason
*2026年：《電競女孩》 飾 Summer男朋友

### 電視劇（ViuTV）
*2019年：《理想國—後美好時代》 飾 Vincent
*2019年：《理想國—千針百孔》 飾  Ryan
*2022年：《野人老師》 飾 Kennedy
*2024年：《飛黃騰達》 飾 石梓源（Stone）

### 電視節目（ViuTV）
*2017年：《雙商》短劇《薪火相傳》演出

### MV
*2016年：Dear Jane《哪裏只得我共你》
*2016年：Dear Jane《只知感覺失了蹤》
*2016年：Dear Jane《經過一些秋與冬》
*2020年：李幸倪《幸福門》
*2020年：李幸倪《美男子與香煙》
*2020年：馮允謙《遠在眼前》
*2021年：林峯《唱情歌的人》
*2021年：梁詠琪《初戀》
*2021年：梁詠琪《秋色》
*2021年：梁詠琪《流金歲月》
*2021年：譚杏藍《花形人格》

## 出面網頁
*香港影庫：胡卓希
*
丁羽

**丁羽**（**Ding Yue**，），原名**周日滔**，係香港男配音員同演員，幫過大量電影配音同演出，亦係2009年第28屆香港電影金像獎專業精神獎得主。

## 演出
### 電視劇（ViuTV）
*2022年：《野人老師》 飾 徐男爺爺
*2024年：《出租大叔》 飾 陳伯

### 電影
*1956年：《黃飛鴻大戰雙門底》 飾 姚小球
*1963年：《倚天屠龍記》 飾 殷利亨
*1963年：《一屍五命案》 飾 殷志豪

## 公職
*香港藝術發展局審批員(戲劇、藝術行政、藝術評論、藝術教育、電影及媒體藝術、戲曲)

## 政治參與
佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考資料

## 出面網頁
投影幾何

**投影幾何**（；），又叫**射影幾何**，係幾何學一門子領域，研究喺射影變換下唔變嘅幾何特性。
算術幾何

**算術幾何**（）係幾何學一門子領域，粗略嚟講即係將代數幾何嘅技巧運用落去數論嘅問題到。
複幾何

**複幾何**（）係幾何學一門子領域，研究用複數表示嘅幾何物體。具體嚟講，複幾何會研究複流形、複代數簇等等嘅物體，佢哋之間嘅複函數（單變數/多變數），同埋一啲好似全純向量叢同凝聚層咁嘅結構。
數碼幾何

**數碼幾何**（）係幾何學一門子領域，主要應用喺電腦圖像同圖像分析。

## 參考
* A. Rosenfeld, `Continuous' functions on digital pictures, Pattern Recognition Letters, v.4 n.3, p.&nbsp;177–184, 1986.
* L. Chen, The necessary and sufficient condition and the efficient algorithms for gradually varied fill, Chinese Sci. Bull. 35 (10), pp 870–873, 1990.
宇宙形狀

**宇宙形狀**（；）係指宇宙嘅幾何特性。

宇宙形狀喺物理宇宙學上係一個重要課題。

## 睇埋
*宇宙最終命運

## 攷
機動性

**機動性**（）喺軍事上係指一件物體（一隊部隊或者一件武器呀噉）有幾能夠為咗達致目的而快速噉郁。
Coman仔

**Coman仔**（Coman）原名**陳君承**（；）係香港足球Youtuber，紀錄片導演。曾任職電視台幕後以及網絡媒體公司，其後Coman涉獵多個範疇（YouTube、主持、評述員）。

## 簡歷
以拍攝電玩遊戲FIFA同香港足球系列影片為人熟悉。2023年1月推出的港超球會深水埗香港足球紀錄片受到大眾歡迎，記錄了香港足球史上深水埗體育會足球隊與香港U23的榜尾大戰。在後來的2023/24球季，紀錄片轉向拍攝大埔和理文。在拍攝港足的過程中，製作人多次前往海外訪問香港外流球員，包括日本、梅州、阿根廷和卡塔爾。

2024年8月在社交媒體上表示對香港足球發展感到心灰意冷，並考慮不再經營YouTube頻道。然而，後來於2024年底宣佈將繼續堅持拍攝，並表示將會一邊完成學業一邊繼續經營YouTube頻道。

## 出面網頁
*
*

## 參考資料
煙幕

**煙幕**（）係軍事戰術上會用嘅一類煙。

想像家陣有隊部隊，佢哋要通過笪開放嘅地（笪地上面冇乜建築物或者樹等可以攞嚟做掩護嘅物體）；如果佢哋就噉行嘅話，好容易會畀敵人直接開火淝；喺呢種情況下，佢哋一個可能做法係用煙幕彈－煙幕彈會產生煙，跟住隊部隊就可以喺煙嘅掩護之下行過笪地；一股攞嚟隱藏軍事單位嘅位置嘅煙，就係一股煙幕。

## 攷
開放地勢

**開放地勢**（）係地勢，指一笪地上面冇乜建築物或者樹等可以阻礙視線嘅物體。

## 例子
*農地
*飛機場

## 睇埋
*煙幕
直接開火

**直接開火**（）喺軍事戰術上係指一個人用長距離武器射一個喺佢視線內嘅目標。
代碼重複

**代碼重複**（）係指寫程式嗰陣，一段原始碼入面有重複咗：定義上，代碼重複係指原始碼有其中段出現咗超過一次，而呢種情況一般畀人認為係唔理想嘅，例如會嘥位。

唔少寫程式架生都曉自動噉摷吓段原始碼，睇吓段碼有冇重複嘅情況，有嘅話就建議用家整個子程序嚟解決呢個問題。

## 睇埋
*子程序
*DRY 原則

## 攷
原振俠 (電視劇)

《**原振俠**》（）係香港無綫電視製作嘅一套連續劇，套劇以倪匡小說《原振俠系列》改編，由黎明、李嘉欣、朱茵、王靖雯、洪欣、吳岱融同埋錢嘉樂主演，1993年3月1號播，全劇共20集。

## 演員
*黎　明 飾 原振俠
*李嘉欣 飾 黃絹
*王靖雯 飾 海棠
*朱　茵 飾 雲彩
*洪　欣 飾 藍綾
*劉兆銘 飾 黃匡
*吳岱融 飾 金石
*錢嘉樂 飾 莫名
*劉秀萍 飾 良辰
*胡櫻汶 飾 美景
*魏駿傑 飾 旭日
*楊得時 飾 朱銅
*何英偉 飾 方進
*關海山 飾 榮耀
*李麗麗 飾 如茵
*黎漢持 飾 丁輝
*胡越山 飾 楊飛
*河國榮 飾 Dr. Johnson

## 出面網頁
*原振俠 TVB劇集精華  TVB（official）. 2022-08-06
飛 (搞清楚)

**飛**可以係：
* 飛，離地行進方式
* 飛 (架生)，入場証明
* 飛部，中文部首之一
* 飛，圍棋嘅一種行棋方式
* 飛車 (日本將棋)，日本將棋嘅嘅之一
* F.I.R.飛兒樂團前主音詹雯婷
* 飛 (寶珮如專輯)，香港歌手寶珮如專輯。
* 飛 (柯有倫專輯)，台灣歌手柯有倫專輯。
* 飛 (歌)，香港歌手林欣彤嘅歌
地球其他衛星

除咗月球之外，地球以前可能有其它天然衛星。有啲已經提出咗，但係未畀人驗證過。依家月球依然係地球唯一嘅天然衛星，但係有啲天體畀人話係準衛星，好似小行星3753克魯特尼咁，成日畀人討論係唔係地球嘅第二粒衛星，其它仲有54509 YORP、(85770) 1998 UP<sub>1</sub>、、2000 PG5、2000 WN10都係準衛星。

## 參考
Core i5

**Core i5**係Intel嘅一款CPU產品，係由Intel Core i7衍生出嚟嘅低階版本，第一代Core i5基於Intel Nehalem微架構。同Core i7支援三通道記憶體唔同，Core i5淨係集成雙通道DDR3記憶體控制器（第六代Core CPU開始先用DDR4記憶體）。另外，Core i5整合咗一啲北橋嘅功能，集成PCI Express控制器。處理器核心方面，第一代Core i5代號**Lynnfield**，採用45納米製程嘅Core i5有四核心，用唔到超線程技術，加埋淨係提供4個線程。
Core i3

**Core i3**處理器係Intel第一款CPU搭GPU嘅產品，第一代Core i3建基喺Westmere微架構。Core i3整合一啲北橋嘅功能，集成PCI Express控制器、記憶體控制器同埋Intel HD Graphics。喺核心方面，第一代Core i3嘅代號係**Clarkdale**，用咗32納米製程。Core i3有兩個核心，用到超線程技術。第一代Core i3喺2010年年初推出。
Core i9

**Core i9**係Intel嘅中央處理器系列，比起Core i7更加高階。第一款用**i9**命名嘅CPU喺2017年5月發布。
中國公告牌

《**中國公告牌**》（；）係Vision Media Group響2016年9月5號創辦嘅中文在線音樂雜誌。佢係美國《Billboard》嘅中文版，而且同時獨立報導中文同國際音樂内容。

## 參考

## 出面網頁
* 
*
捉鬼敢死隊 (搞清楚)

《**[[捉鬼敢死隊]]**》通常指1984年電影，亦可以係：
*捉鬼敢死隊系列，成個電影系列
*捉鬼敢死隊 (2016年)，2016年電影
*捉鬼敢死隊 (1984年原聲帶)，1984年電影原聲帶
北京四通橋抗爭

**北京四通橋抗爭**係喺2022年10月13日發生喺北京市四通橋上面嘅公民抗命事件。喺嗰日，有一個抗爭者喺條橋上面燒咗個車軚吸引人注意，然後掛起咗兩條橫幅（“不要核酸要吃饭 不要封控要自由 不要谎言要尊严 不要文革要改革 不要领袖要选票 不做奴才做公民”以及“罢课罢工罢免独裁国贼习近平”），仲用大聲公嗌口號，指責中共總書記習近平搞獨裁，係賣國賊，有人拍片擺上網。

事後，條片喺微博上面廣傳，有啲網民稱呼嗰啲抗爭者做英雄，亦有人留言話「我看到了」（粵文：我睇到喇），嗰條片已經畀微博官方刪咗，但係依然可以喺Twitter上面搵到。

## 睇埋
*《孤勇者》
加那打加音樂

**加那打加音樂**，喺南印語中稱為Karnāṭaka saṃgīta或者Karnāṇaka saṅgītam，係一種音樂系統通常戥南印度有關嘅，包括現代印度卡納塔克邦、安德拉邦、泰倫加納邦、基拉拉邦、淡米爾納德邦，與及斯里蘭卡。 佢係印度兩種主要子流派畀古典音樂嘅之一，進化跟古代印度文本同埋傳統來，尤其係Samaveda。 另一個亞流派畀印度音樂係印度斯坦音樂，種流派出於波斯或者伊斯蘭跟印度北部嘅影響而成為一種獨特形式。加那打加音樂中主要強調聲樂；大多數作品目的都係等人唱，即使演奏在樂器上，都可以用 *gāyaki* （唱歌） 嘅風格來演奏。

雖然有風格差異，但係基本元素喺  （相對嘅音樂音調）、swara （單個音符嘅音樂聲音）、rāga （模式或旋律公式）、tala （節奏循環） 之中嘅，都形成到基礎畀啲即興演奏同作曲喺加那打加音樂戥印度斯坦音樂當中。 儘管即興演奏好重要，但加那打加音樂作曲主要攞來演唱，尤其係 kriti（或kirtanam） ，種14至20世紀發展由作曲家似Purandara Dasa與及Trinity of Carnatic music嘅形式。 加那打加音樂通常都係透過作曲來教導同埋學習。加那打加音樂嘅發展當中，泰盧固話佔主導地位，因為大多數作品使嘅都係泰盧固話或者梵語，有少數係使淡米話同埋根那打話。

加那打加音樂通常由一小團嘅音樂人表演，由主要表演者 （通常係主唱）、旋律伴奏 （通常係小提琴）、節奏伴奏 （ 通常係mridangam） 同 tanpura組成，呢個 tanpura 喺表演過程中扮演drone。 其他典型的樂器可以包括ghatam、kanjira、morsing、venu笛、veena與及 chitraveena。加那打加音樂家最集中在清奈城。 各種加那打加音樂節得到舉行喺印度同埋其他國家，包括Madras Music Season，之得認為係世界上最大嘅文化活動之一。

## 考
球童 (足球進場)

**球童**（）係足球比賽開始之前陪同足球員進場嘅細路，通常喺6至18歲，男仔女仔都做得，年紀比較細嘅會拖住球員隻手入場，年紀比較大嘅會拉住比賽旗或國旗入場，演奏國歌之後解散。

喺1998年法國世界盃開始，國際足協定咗明確規定，為咗令到足球理念深入人心，凡係國際A級足球賽事或者一啲重要嘅足球比賽，必須有球童陪伴入場，不限男女。球童都係比賽主辦方或主隊喺當地足球學校或小學挑選嘅。

## 目的
手拖住球童首先係因為擴展足球理念，普及足球運動，令到更多細路接觸足球，感受足球，球童嘅誕生令更多人鍾意足球。其次，國際足聯嘅口號係fair play，即係公平競爭，細路天真無邪，童心未泯，唔存在狡猾詭詐，係公平競賽嘅象徵。第三，細路活潑可愛，係和諧同友誼嘅使者，手拖住球童出場，代表住「友誼第一，比賽第二」，更能夠體現和諧溫馨。基於以上原因，足球比賽呢種別開生面嘅入場儀式出現之後，好受歡迎，好快就普及起嚟。

## 參考
代碼審查

**代碼審查**（；）係專業軟件開發上嘅一樣工作：喺呢啲工作上，啲人寫好個程式嘅源碼之後通常會搵人睇吓段碼，當中負責睇段碼嘅人係冇份寫段碼嘅；呢樣嘢就係代碼審查。

寫程式架生好多時會有啲功能，幫手做代碼審查嘅工作，例如有唔少常犯錯誤都係電腦程式可以輕易噉探測到嘅，所以有啲寫程式架生會內置埋「自動噉檢查吓啲碼，睇吓啲碼有冇呢啲常犯錯誤」嘅功能。

## 睇埋
*軟件工程
*麵條式程式碼

## 攷
何家聯

**何家聯**（）係香港第一代電視製作人。曾經喺無線電視參與《聲寶之夜》、《歡樂今宵》等節目製作，後來擔任藝員部主管；當年嘅五虎將亦係佢發掘捧紅，之後亦曾經跳槽亞洲電視擔任藝員部高層，退休前係體育科高級經理。

晚年嘅佢患上鼻咽癌，之後成功抗癌痊癒。2017年1月2號，佢因急性肺炎入院，最終喺東區醫院離世，享年80歲。當時汪明荃、林建明、劉德華等唔少藝人都表示婉惜。

## 參考


類:香港電視人物
半神

**半神**（；）係神話入面成日提到嘅一個概念，指有個人，佢阿爸阿媽其中一方係天神、另一方係凡人－所以呢兩方生嘅細路血統上「一半係凡人一半係神」，而呢啲噉嘅細路通常會有某啲遠超凡人嘅神力。

「半神」嘅概念喺希臘神話同羅馬神話度成日出現，亦有出現喺廿世紀起嘅奇幻故仔裏面。例如希臘神話入面嘅大力英雄海格力斯（Heracles；佢嘅羅馬版係大力神）就係一個半神。佢阿爸係眾神之王宙斯，而佢阿媽係個凡人，海格力斯天生力大無窮，希臘神話有好多講佢事跡嘅故仔。

## 睇埋
*希臘神話
*羅馬神話
*史詩
*男夢魔
*拿非利人

## 攷